#1616: Memberontak Kerana Difitnah Ibu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum. Saya ingin bertanya jika seorang ibu menfitnah dan memburuk kan seorang anak kepada orang lain atau anak lain. Dan anak itu memberontak dan melawan kerana merasa dianiayai. Adakah berdosa besar anak itu?

Jawapan :
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, fitnah berasal daripada perkataan bahasa arab yang mengandungi beberapa makna. Antaranya disebutkan oleh al-Azhari, Ibn Faris, dan Ibn Manzur bahawa fitnah bermaksud ujian. (
Lihat
Tahzib al-Lughah
, 14/296;
Maqayis al-Lughah
, 4/472.) Tambahan lagi, al-Hafiz Ibn Hajar al-‘Asqalani menyebutkan, fitnah itu kebiasaannya dibuat untuk mengubah sesuatu dan mereka-reka.(Lihat
Fath al-Bari,
13/4. ) Manakala dalam masyarakat Melayu, perkataan fitnah memberi makna yang lebih spesifik. Ia hanya merujuk kepada sebarang tuduhan yang diada-adakan untuk memburukkan atau membencanakan seseorang atau sesuatu pihak yang membawa kepada porak-peranda.
Justeru, berdasarkan kepada pentakrifan ini, hukum fitnah jelas haram dan ditegah. Hal ini kerana perbuatan fitnah dikecam dengan keras oleh Nabi SAW sebagaimana hadith daripada Huzaifah R.A, bahawa Baginda bersabda
:
 لاَ يَدْخُلُ الْجَنَّةَ نَمَّامٌ

Maksudnya:
 “
Tidak masuk syurga orang yang menyebarkan fitnah (mengadu domba).
”
 Riwayat Muslim (105)
 Terdapat dalam riwayat yang lain dengan lafaz
qattat
 “قَتّاتٌ”
.

Riwayat al-Bukhari (6056). Tambahan pula, Dr. Yusuf al-Qaradhawi menjelaskan lagi bahawa
nammam
 itu ialah orang yang duduk bersama-sama dalam satu kumpulan yang ramai, dan berakap-cakap tentang sesuatu perkara, lalu mereka menambah-nambah — yakni mereka-reka — perkara tersebut dengan tujuan untuk memfitnah. Akan tetapi
qattat
 pula ialah orang yang mencuri dengar perbualan suatu kumpulan itu sedang mereka tidak tahu, dan kemudian menokok-tambah dengan sesuka hati cerita tersebut untuk tujuan memfitnah. (Lihat
al-Halal wa al-Haram fi al-Islam,
hlm. 369 )
Selain itu, termasuklah juga perbuatan tersebut dengan cara tulisan yang disebarkan seperti dalam media massa dan lain-lain untuk tujuan memfitnah.
Selain daripada itu, sebagai seorang Muslim yang beriman kepada Allah dan rasul-Nya mengakui dan bersetuju bahawa ‘memfitnah’ bukan daripada akhlak seorang Muslim, mahupun daripada nilai-nilai yang baik. Sebaliknya, Allah SWT berfirman:
وَقُولُوا لِلنَّاسِ حُسْنًا
Maksudnya:
 “
Dan katakanlah kepada sesama manusia perkataan-perkataan yang baik.
”
(Surah al-Baqarah: 83 )
Dr. Yusuf al-Qaradhawi menyatakan dalam kitabnya, Islam sangat marah terhadap orang yang gemar mendengar perkataan yang buruk, lalu segera menyampaikan kepada orang lain untuk bermusuh-musuhan atau kerana ingin menimbulkan fitnah, atau bertujuan untuk memporak-perandakan hubungan antara satu sama lain supaya hancur dan binasa. ( Lihat
al-Halal wa al-Haram fi al-Islam
, hlm. 369.)
Dalam menjawab persoalan di atas, alangkah malangnya sebarang tindakan yang diambil oleh ibu bapa tanpa sebarang usul periksa atau
tabayyun.
Allah SWT menegaskan dalam firman-Nya:
يَا أَيُّهَا الَّذِينَ آمَنُوا إِن جَاءَكُمْ فَاسِقٌ بِنَبَإٍ فَتَبَيَّنُوا أَن تُصِيبُوا قَوْمًا بِجَهَالَةٍ فَتُصْبِحُوا عَلَىٰ مَا فَعَلْتُمْ نَادِمِينَ
Maksudnya:
“Wahai orang-orang yang beriman! Jika datang kepada kamu seorang fasik membawa sesuatu berita, maka selidikilah (untuk menentukan) kebenarannya, supaya kamu tidak menimpakan sesuatu kaum dengan perkara yang tidak diingini – dengan sebab kejahilan kamu (mengenainya) – sehingga menjadikan kamu menyesali apa yang kamu telah lakukan.”
(Surah al-Hujurat: 6)
Al-Sobuni berkata: Jika datang kepada kamu seorang lelaki fasiq yang mana ia tidak boleh dipercayai dengan kebenaran dan keadilannnya, dengan apa yang diberitaka, maka hendaklah kamu menyemak akan kesahihan berita. Ini supaya kamu tidak mengenakan hukuman atau musibah kepada satu-satu kaum sedangkan kamu jahil tentang hakikat sebenar. Ketika itu, jadilah kamu menyesal tak sudah atas perbuatan kamu. (Lihat
Safwah al-Tafasir
, 3/216)
Dalam situasi ini suka untuk kami menasihati supaya meninggalkan perbuatan memberontak kerana perbuatan tersebut boleh menyakiti hati kedua-dua ibu bapa.Untuk mengelakkan kejadian ini berlaku perlu dijelaskan kepada ibu-bapa isu yang sebenar supaya mereka tahu apa yang berlaku dan dapat mencari jalan penyelesaian yang terbaik.Sebagai seorang anak kita perlu mempamerkan akhlak yang baik dan mendoakan kebaikan kepada mereka serta ikutlah nasihat tuhan sebagaimana yang difirmankan oleh Allah SWT :
وَإِن جَاهَدَاكَ عَلَىٰ أَن تُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا ۖ وَصَاحِبْهُمَا فِي الدُّنْيَا مَعْرُوفًا ۖ وَاتَّبِعْ سَبِيلَ مَنْ أَنَابَ إِلَيَّ ۚ ثُمَّ إِلَيَّ مَرْجِعُكُمْ فَأُنَبِّئُكُم بِمَا كُنتُمْ تَعْمَلُونَ

Maksdunya :
 “Dan jika mereka berdua mendesakmu supaya engkau mempersekutukan denganKu sesuatu yang engkau – dengan fikiran sihatmu – tidak mengetahui sungguh adanya maka janganlah engkau taat kepada mereka; dan bergaulah dengan mereka di dunia dengan cara yang baik. Dan turutlah jalan orang-orang yang rujuk kembali kepadaKu (dengan tauhid dan amal-amal yang soleh). Kemudian kepada Akulah tempat kembali kamu semuanya, maka Aku akan menerangkan kepada kamu segala yang kamu telah kerjakan.”
(Surah Luqman: 15 )
Ibn Kathir berkata: “Jika kedua orang tuamu memaksa kepada agamanya, maka janganlah kamu mengikutnya dan dalam saat yang sama ia tidaklah menjadi penghalang bagimu untuk berbakti kepada keduanya di dunia secara
ma’ruf
 (baik). Ambillah iktibar dari kisah Sa’ad bin Abi Waqqas yang berbakti kepada ibunya dan bagaimana cara penyelesaian yang dilakukan oleh Sa’ad yang penuh hikmah sehingga akhirnya menjadikan ibunya boleh menerimanya.” (Lihat
Tafsir Ibn Kathir
, 6/402).
Ingatlah sabda Rasulullah SAW sepertimana yang diriwayatkan oleh Abdullah bin ‘Amr R.Anhuma:
رِضَاءُ اللَّهِ فِي رِضَاءِ الْوَالِدِ ، وَسَخَطُ اللَّهِ فِي سَخَطِ الْوَالِدِ
Maksudnya
:
“Allah redha dengan sebab redha kedua ibubapa dan Allah murka dengan sebab murka kedua ibubapa.”
Riwayat al-Tirmizi (1899), Ibn Hibban (429) dan al-Hakim (7249)
 Kami akhiri dengan doa :
اَللَّهُمَّ اغْفِرْلِيْ ذُنُوْبِيْ وَلِوَالِدِيَّ وَارْحَمْهُمَا كَمَا رَبَّيَانِيْ صِغِيْرًا
Maksudnya: “Ya Allah! ampunilah dosaku dan dosa kedua orang tuaku dan kasihilah mereka sebagaimana mereka mengasihiku sejak kecil.”
[1]
 Lihat
https://prpm.dbp.gov.my/cari1?keyword=fitnah
. Diakses pada 28 Mac 2022.
Bertarikh: 23 Mei 2023 bersamaan 3 Zulkaedah 1444H


#1617: Benarkah Imam Malik Menghindari Solat Jumaat di Akhir Hayatnya?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Soalan: Apa komen Datuk mengenai imam Malik yang hebat menghindari solat Jumaat di akhir-akhir hayat beliau? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kelahiran Imam Malik
Imam Malik adalah imam yang kedua dari imam-imam empat serangkai dalam Islam dari segi umur. Beliau dilahirkan 13 tahun selepas kelahiran Imam Abu Hanifah. Imam Malik ialah seorang imam dari kota Madinah dan imam bagi penduduk Hijaz. Beliau salah seorang dari Tabi’ al-Tabiin. Beliau juga merupakan seorang alim fiqh yang terakhir bagi bandar Madinah dan yang terakhir bagi fuqaha Madinah. Beliau berumur hampir 90 tahun.
Imam Malik pada riwayat hidupnya adalah sebagai pejuang agama dan umat Islam seluruhnya. Imam Malik dilahirkan pada zaman pemerintahan al-Walid bin Abdul Malik al-Umawi dan meninggal dunia pada zaman Harun al-Rasyid, semasa pemerintahan Abbasiyah. Imam Malik hidup sezaman dengan Imam Abu Hanifah.
Imam Malik dilahirkan di Zulmarwah, di Utara Madinah al-Munawarah. Beliau kemudian tinggal di al-Akik untuk sementara waktu dan akhirnya terus menetap di Madinah.
Pelbagai pendapat ahli sejarah mengenai tarikh kelahiran Imam Malik. Ada sesetengah pendapat mengatakan beliau dilahirkan pada tahun 93 Hijrah dan ada pula yang mengatakan pada tahun 90, 94, 95 dan 97 Hijrah. Kebanyakan pakar sejarah berpendapat dan lebih cenderung menyatakan beliau lahir tahun 93 H. (Lihat
Malik ibn Anas: Imam Dar al-Hijrah
 oleh Muhammad ‘Awadah, hlm. 5)
Dikatakan bahawa ibu Imam Malik mengandungkan beliau di dalam perutnya selama dua tahun dan ada pula yang mengatakan tiga tahun. (Lihat
al-A’immah al-Arba’ah
 oleh Syeikh Ahmad al-Syarbasi, hlm. 72)
Pujian Ulama Terhadap Imam Malik
Antara ulama yang memuji Imam Malik ialah:
Sufyan Ibn ’Uyainah berkata bahawa Malik ialah Imam dalam bidang Hadith. Kata beliau: “Kami bukanlah siapa-siapa di hadapan Imam Malik. Kami hanya mengikuti jejak beliau, dan kami menilai syeikh tertentu jika Malik menulis tentangnya, maka kami juga menulisnya. Saya tidak melihat Madinah kecuali akan rosak setelah meninggalnya Malik bin Anas.” (Lihat
Tartib al-Madarik wa Taqrib al-Masalik
, 1/168)
Yahya bin Sa’id berkata: “Imam Malik adalah Amir al-Mukminin dalam (ilmu) Hadis.”
Al-Nasa’i berkata, tiada ulama selepas tabi’in yang lebih cerdas daripada Malik. Tiada yang lebih mulia, thiqah dan lebih terpercaya Hadithnya daripadanya. Beliau yang paling sedikit memiliki riwayat daripada du’afa’ (para perawi yang lemah) dan kami tidak pernah dapati beliau meriwayatkan daripada perawi matruk kecuali ’Abd al-Karim. (Lihat
al- Tarikh al-Kabir,
 7/310) dan
Tahzib al-Tahzib
, 5/10)
Muhammad bin Abdullah bin Abdul Hakam berkata: “Apabila Imam Malik mengeluarkan pendapatnya dan orang-orang lain tidak, maka pendapatnya menjadi hujah.”
Abdul Rahman Ibn Mahdi berkata: “Tidak ada di atas dunia ini orang yang lebih terselamat tentang hadis-hadis Rasulullah SAW melainkan Imam Malik.” Beliau turut menyebut: “Aku tidak pernah tahu seorang ulama Hijaz kecuali mereka menghormati Imam Malik. Sesungguhnya Allah tidak mengumpulkan umat Muhammad, kecuali dalam petunjuk.”
Kata beliau lagi: Tokoh-tokoh ulama’ bagi manusia pada zaman mereka ada empat orang: Al-Thauri, Malik, al-Auza’ie dan Hammad bin Zaid.” Beliau turut menyebut: “Tidak pernah aku melihat seorang pun yang lebih cerdik dan pintar daripada Malik.” Ibn Mahdi juga menyebut: “Para imam ahli hadis yang patut diteladani adalah empat orang: Sufyan al-Thauri di Kufah, Malik di Hijaz, al- Auza’ie di Syam dan Hammad bin Zaid di Basrah.” (Lihat
Tartib al-Madarik wa Taqrib al-Masalik
, 1/153)
Abu Yusuf murid Abu Hanifah berkata: “Aku tidak mengenali orang yang lebih alim daripada tiga orang ini: Malik, Ibn Abi Laila dan Abu Hanifah.” (Lihat
Malik Hayatuhu wa ‘Asruhu wa Ara’uhu wa Fiqhuhu
, hlm. 87)
Imam al-Nawawi berkata: “Semua ulama bersepakat di atas ketuaan, kebesaran, ketinggian dan kemuliaannya serta mereka percaya tentang ketetapan dan pembesarannya terhadap hadis-hadis Rasulullah SAW.”
Imam al-Syafi’i berkata: Malik adalah guruku, daripadanya aku mengambil ilmu dan dia menjadi hujah antaraku dan Allah. Tiada seorang pun yang lebih beramal ke atasku daripada Malik. Apabila disebut ulama, maka Malik adalah bintang yang paling bercahaya.”
Seseorang bertanya kepada al-Syafi’i: “Apakah tuan menemui seseorang yang (alim) seperti imam Malik?” Imam al-Syafi’i menjawab: “Aku mendengar dari orang yang lebih tua dan lebih berilmu daripada aku, mereka menyatakan bahawa kami tidak menemui orang yang (alim) seperti Malik, maka bagaimana kami (orang sekarang) menemui yang seperti Malik?
Imam Syafi’ie juga pernah menyebut: “Jika kamu memperoleh athar dari Malik maka peganglah dengan erat. Jika ada hadis tertentu maka Malik adalah bintangnya (pakarnya). Jika para ulama disebutkan, maka Malik adalah bintangnya (pakarnya), dan tidak ada seorang pun dalam bidang ilmu yang sama dengan Malik; kerana hafalannya, ketelitian dan kewaspadaannya. Barang siapa yang menginginkan hadis sahih, maka hendaklah dia (menemui) Malik.” (Lihat
Tartib al-Madarik wa Taqrib al- Masalik
, 1/149)
Ahmad bin Hanbal berkata: “Malik adalah sebahagian dari para ulama. Beliau adalah imam dalam ilmu hadis dan fiqh. Siapa lagi yang setanding dengan Malik. Beliau mengikuti jejak pendahulunya berserta kecerdasan dan tinggi akhlaknya.” (Lihat Malik Hayatuhu wa ‘Asruhu wa Ara’uhu wa Fiqhuhu, hlm. 88) Beliau turut menyebut: “Jika engkau melihat seseorang yang membenci imam malik, maka ketahuilah bahawa orang tersebut adalah ahli bid’ah.”
Al-Qadhi ‘Iyadh berkata: “Beliau hidup selama lebih kurang 90 tahun. Dahulu di (Madinah) ada seorang Imam yang meriwayatkan hadis, berfatwa, pendapatnya didengari selama sekitar 70 tahun, wibawanya selalu meningkat setiap saat, keutamaan dan kepemimpinannya terus meningkat sehingga beliau meninggal dunia. Beliau adalah rujukan satu- satunya sejak bertahun-tahun yang lalu. Memiliki kepemimpinan dunia dan agama tanpa ada seorang pun yang membantahnya.” (Lihat
Tartib al-Madarik wa Taqrib al-Masalik
, 1/126)
Ibnu al-Athir berkata: “Cukuplah kemuliaan bagi al-Syafi’i bahawa gurunya adalah Imam Malik, dan cukuplah kemuliaan bagi Malik bahawa di antara muridnya adalah al-Syafi’i.”
Imam al-Zahabi menyebut: “Setelah zaman tabi’in, tiada seorang pun ulama’ di Madinah yang menandingi Imam Malik dalam ilmu, fiqh, kewibawaan dan hafazannya.”
Akhir Hayat Imam Malik
Sebelum meninggal dunia, Imam Malik jatuh sakit selama dua puluh hari. Pada malam sebelum beliau menghembus nafasnya yang terakhir, secara kebetulan, Bakar Sulaiman al-Sawaf ada bersama mereka di dalam rumahnya. Mereka berkata:
“Wahai Abdullah, bagaimana keadaanmu sekarang?”
 Beliau menjawab:
“Aku tidak tahu apa yang aku hendak katakan kepada kamu, cuma aku ingin juga berkata: Adakah kamu semua akan ditentukan pada keesokan hari (hari Kiamat) mendapat kemaafan yang tidak diperhitungkan?”
Tidak beberapa lama selepas itu, Imam Malik pun mengucap dua kalimah syahadah dan berkata:
“Kesemua perkara adalah bagi Allah, sama ada sebelumnya, mahupun selepasnya dan beliau menyerahkan rohnya kepada Allah Yang Maha Esa.”
Imam Malik meninggal dunia di Madinah, iaitu pada 14 Rabiul Awal 179 Hijrah. Ada juga pendapat yang mengatakan, beliau meninggal dunia pada 11, 13, dan 14 Rejab. Sementara Imam al-Nawawi pula berpendapat, beliau meninggal dunia pada bulan Safar. Imam Malik dikebumikan di tanah perkuburan Baqi’ dan kuburnya terletak di pintu masuk al-Baqi’. Semoga Allah SWT meredainya.

Benarkah Imam Malik Tidak Solat Jumaat di Akhir Hayatnya?
Menjawab persoalan ini. Saya sengaja terlebih dahulu menerangkan manaqib Imam Malik secara ringkas serta pujian ulama terhadap Imam Malik. Isu ini kita perlu rujuk kepada pendapat Imam Zahabi dalam

Siyar A’lam Nubala
 dengan menyebut bahawa Imam Malik solat Jumaat di rumahnya seorang diri.
Akan tetapi, persoalannya, apa yang dinukilkan daripada Imam Malik kemudian kita cuba kaji dan lihat adakah thabit riwayat hal itu darinya atau
dirayah
yang membetuli maqasid syariah dan qawaid mazhab Malik atau sebaliknya?
Imam al-Zahabi antara kenyataannya menyebut, “Adalah Imam Malik selepas pulang dari masjid akan sembahyang di urmahnya bersama dengan jemaah yang mengikuti solatnya dan beliau solat Jumaat di rumahnya seorang diri.” Riwayat ini tunggal dengan hanya disebut oleh al-Zahabi dan tiada daripada yang lain. Zahabi juga menyebut dalam
Tarikh al-Islami
 11/326 dan Muhaqqiq juga menyebut dalam
Wafayat al-A’yan

4/136. Dalam
Wafayat al-A’yan
 tersebut, al-Waqidi berkata, “Adalah Malik datang ke masjid dan menyaksikan sembahyang-sembahyang fardhu serta Jumaat dan jenazah. Imam Malik juga menziarahi pesakit, menunaikan hak-hak, duduk dalam masjid dan berhimpun bersama sahabat-sahabatnya.
Kemudian, beliau meninggalkan duduk dalam masjid dan sembahyang kemudian pergi ke majlisnya. Dan kemudian beliau meninggalkan menghadiri jenazah tetapi beliau datang kepada keluarganya serta mengucapkan takziah. Kemudian, beliau meninggalkan semuanya. Beliau tidak datang ke masjid untuk solat begitu juga Jumaat dan tidak mengucapkan takziah serta tidak menunaikan hak. Dia menanggung keadaan tersebut hingga dia meninggal dunia. Ada juga orang bertanya kepadanya, lantas dijawabnya, “Bukan semua orang mampu untuk bercakap tentang keuzurannya.”
Muhaqqiq kitab Ihsan Abbas berkata, “Sebenarnya beliau meninggalkan masjid kerana beliau ditimpa penyakit kencing tak tus atau
salisbul
.” Beliau pernah berkata, “Tidak harus aku duduk dalam masjid Rasul SAW sedangkan aku tidak dalam taharah dan itu seolah-olah menghina.”
Perbahasan isu ini panjang dan ada pertikaian ulama kerana dikatakan Zahabi sahaja meriwayatkannya. Sedangkan nukilannya secara
muallaq
tanpa sanad. Ada pandangan menyatakan riwayat tersebut adalah
syaz
yang tidak disebut oleh mana-mana orang dalam menterjemahkan Imam malik dengan sanad yang muktabar. Ia benar kisah beliau mengasingkan diri atau beruzlah di rumah adalah thabit yang disebut oleh ramai penterjemah, adapun solat berjemaah dengan jemaahnya di rumah boleh jadi dilakukan sekali atau beberapa kali ketika pelajarnya ramai mengunjungi rumahnya. Ini kerana, rumahnya sentiasa dikunjung bagi sesiapa yang menuntut hadith.
Dalam isu ini, saya lebih kepada
tawaquf
 dan insyaAllah akan datang boleh dibincangkan dengan lebih panjang lagi. Saya amat mengalu-alukan dapatan kajian yang dibuat secara khusus dan menyeluruh berkenaan isu ini. Sejujurnya, Imam Malik adalah bintang kepada ummah terkadang-kadang sakit yang kita tidak ketahui dialami oleh seseorang menyebabkan beliau merasa tidak selesa untuk memberitahu kepada orang ramai. Semoga Allah SWT merahmati Imam Malik dan menempatkannya bersama orang-orang soleh. Amin.
Bertarikh: 23 Mei 2023 bersamaan 3 Zulkaedah 1444H


#1618: Insurans Konvensional Untuk Haji

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum mengambil perlindungan insurans konvensional untuk mengerjakan haji, kerana insurans takaful tidak merangkumi “pandemic cover” Covid-19? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, kami ucapkan tahniah kepada siapa yang dapat menunaikan ibadat haji pada tahun ini, semoga memperolehi haji yang mabrur. Amin. Menjawap persoalan di atas, kamu dahulukan dengan definisi dan takrif insuran, konvensional dan takaful.
Takrif Insuran, Konvensional dan Takaful
Insuran bermaksud satu bentuk pengurusan risiko bagi menjamin risiko kemungkinan kerugian kewangan.
Konvensional pula bermaksud amalan lazim yang bukan berasaskan sistem syariah Islam (
non-syariah compatible
).
Takaful bermaksud satu skim berdasarkan persaudaraan dan saling bantu membantu yang menyediakan pertolongan kewangan pada waktu yang diperlukan. (
Akta Takaful Malaysia
 (1984), Seksyen 2)
Oleh itu, dapat difahami di sini bahawa Takaful secara umumnya ialah insuran yang mengamalkan prinsip Islam, manakala insuran konvensional merupakan insuran yang tidak mematuhi undang-undang syariah yang merangkumi tiga elemen: Riba (Unsur faedah), gharar (ketidakpastian) dan maisir (perjudian).
Hukum mengambil insuran Konvensional
Maka, berbalik kepada soalan yang diajukan,
hukum mengambil insuran konvensional sama ada insurans nyawa mahupun insurans am seperti kereta, rumah, motosikal dan sebagainya adalah haram.
 Hal ini seiring dengan keputusan yang sudah diputuskan dalam Persidangan Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-16 dan Ke-89. Antara sebab utama diharamkan insurans konvensional ini adalah kerana melihat kepada bentuk transaksinya yang mengandungi unsur-unsur yang bertentangan dengan prinsip asas jual beli dalam islam seperti gharar (ketidaktentuan), riba, dan perjudian.
Begitu juga, menurut Resolusi Majma’ al-Fiqh al-Islami tahun 1979 dan 1985, juga menyatakan perkara yang sama yakni mengharamkan segala jenis insurans konvensional termasuklah insurans nyawa, perniagaan, kereta dan lain-lain. Sebagai alternatif, dihalalkan untuk mengambil takaful yang menjalankan konsep secara tolong-menolong serta pemberian wang secara sukarela.
Oleh itu, dalam isu ini, matlamat tidak menghalalkan cara, melainkan dalam keadaan terdesak dan darurat yang diktiraf oleh syarak dengan syarat-syarat tertentu. Sebagaimana firman Allah SWT:
وَقَدْ فَصَّلَ لَكُم مَّا حَرَّمَ عَلَيْكُمْ إِلَّا مَا اضْطُرِرْتُمْ إِلَيْهِ
Maksudnya
: Allah telah menerangkan satu persatu kepada kamu apa yang diharamkanNya atas kamu, kecuali apa yang kamu terpaksa memakannya?
Surah al-An’am (119)
Kesimpulan

Justeru itu,
hukum mengambil insuran Konvensional adalah haram
. Mencari sesuatu yang halal merupakan suatu tuntutan kepada setiap Muslim. Ia amat penting bagi mengelakkan kita termasuk dalam golongan yang memandang enteng terhadap urusan halal dan haram. Sabda Rasulullah SAW:
Rasulullah SAW bersabda:
يَأْتي على النّاسِ زَمانٌ، لا يُبالِي المَرْءُ ما أخَذَ منه، أمِنَ الحَلالِ أمْ مِنَ الحَرامِ
Maksudnya:
Akan datang suatu zaman nanti di mana seseorang sudah tidak lagi mengambil endah apa (pendapatan) yang diperolehinya, sama ada daripada sumber halal ataupun haram.
Riwayat al-Bukhari (2059)
Oleh itu, kami mengesyorkan kepada saudara untuk merujuk kepada beberapa syarikat Takaful yang lain dan jika ada, maka beralihlah kepada takaful tersebut kerana ia sudah pasti terjamin halal.
Namun, sekiranya tidak ada dan situasi Covid-19 meningkat, maka pada ketika itu ia dihukum harus dan dibolehkan atas sebab mengambil kira hukum darurat.
 Syeikh Wahbah al-Zuhaili menyatakan harus melakukan sesuatu yang haram ketika darurat (Lihat
Al-Wasit fi Usul Fiqh al-Islami
, hlm 115). Sebagaimana kaedah fiqh menyebut:
الضَّرُورَات تُبِيْحُ المَحْظُورَات
Maksudnya: “
Keadaan-keadaan darurat itu mengharuskan perkara-perkara yang terlarang.”
Akhir kalam, semoga Allah permudahkan segala urusan dan mengurniakan kesihatan yang baik bagi jemaah yang akan menunaikan ibadat Haji pada tahun ini. Wallahua’lam.
Bertarikh: 23 Mei 2023 bersamaan 3 Zulkaedah 1444H


#1619: Penentuan Tempoh Darah Nifas Selepas Bersalin

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Isteri saya baru sahaja lepas bersalin pada 23.03.2023, dalam sebulan macam tu, isteri saya telah mendapat suntikan perancang. Dan kesan daripada suntikan tu darah asyik keluar sahaja, dan tidak tahu bagaimana nak bezakan tu darah nifas atau haid, dan juga tak tau bagaimana nak tentukan untuk solat. Apa yang perlu dilakukan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Terlebih dahulu saya nyatakan bahawa hukum haid sama dengan hukum nifas dari segi larangan beberapa ibadat seperti solat, berada dalam masjid, membaca al-Quran, bersetubuh, dan lain-lain lagi kecuali perbezaan haid dan nifas dari sudut panjang dan lama masa darahnya.
Saya khususkan di sini tempoh nifas. Ibn Hajar al-Haitami menyebut berkenaan tempoh nifas:
Tidak ada had bagi tempoh minimum bagi nifas, iaitu tidak dapat diukur, ia dilihat sekadar apa yang telah didapati, sekalipun nifas itu sangat sedikit, tetapi kadar yang lebih sesuai bagi tempoh minimum ialah sedetik. Dan sebanyak-banyak nifas ialah 60 hari, dan kebiasaan tempoh nifas ialah 40 hari, iaitu ianya didapati melalui istiqra’ (kajian) sebagaimana yang telah disebutkan. (Lihat Ibn Hajar al-Haitami,
Tuhfah al-Muhtaj
, 1/413).
Justeru, dapat kami ringkaskan tempoh nifas adalah seperti berikut:
Tempoh Minimum: Sedetik
Tempoh Maksimum: 60 hari
Tempoh Kebiasaan: 40 hari
Oleh yang demikian, jelas bahawa tempoh maksimum bagi seseorang wanita keluar darah nifas ialah sebanyak 60 hari. Sekiranya darah tersebut keluar melebihi tempoh 60 hari, maka hukumnya adalah seperti berikut:
Sekiranya darah tersebut bersambung dan tidak berhenti walaupun sedetik, maka ia dihukumkan sebagai darah isitihadah iaitu hendaklah melihat kepada salah satu ciri-ciri istihadah.
Sekiranya darah tersebut berhenti sekalipun sedetik maka darah selepasnya dihukumkan sebagai darah haid. (Lihat
al-Ibanah wa al-Ifadhah
, 36).
Dalam menjawab persoalan di atas, hendaklah dirujuk kepada ulama untuk menerangkannya dengan lebih
detail
akan hal tersebut. Saya berpendapat dan syorkan terlebih dahulu rujuklah kepada pakar perubatan kerana mereka yang mempunyai disiplin ilmu dalam bidang tersebut mampu dengan mudah membezakan antara darah nifas dengan darah istihadah. Bahkan, mereka mampu memberi nasihat yang baik serta panduan di samping rawatan jika ia adalah penyakit.
Justeru, ia memudahkan isteri anda dalam membuat keputusan berkenaan dengan hukum darah tersebut. Perubatan moden juga kadang-kadang banyak membantu dalam hal ini. Semoga Allah SWT rahmati anda dan isteri anda dan sembuhkan dari sebarang penyakit serta musibah. Kami tutup dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 23 Mei 2023 bersamaan 3 Zulkaedah 1444H


#162 Solat dengan Pakaian Berlumpur dan Dibasahi dengan Air Banjir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu persoalan. Apakah hukumnya solat dengan pakaian yang basah dengan air banjir dan berlumpur? Hal ini kerana saya terlibat sebagai sukarelawan banjir dan kadang-kadang tidak sempat hendak menukar pakaian untuk solat disebabkan oleh kekangan masa dan lain-lain perkara. Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَثِيَابَكَ فَطَهِّرْ
Maksudnya:
 “
Dan pakaianmu, maka hendaklah engkau bersihkan.”
[1]
Al-Syaukani menyatakan bahawa ayat di atas bermaksud Allah SWT memerintahkannya untuk membersihkan pakaiannya dan memelihara pakaian tersebut daripada najis. Manakala Qatadah pula menyatakan bahawa maknanya adalah bersihkanlah dirimu daripada dosa-dosa.
[2]
Al-Sa‘di dalam tafsirnya menyebutkan bahawa berkemungkinan lafaz ‘pakaian’ dalam ayat ini bermaksud  seluruh perbuatan Rasulullah SAW dan makna ‘membersihkannya’ pula adalah dengan tulus dan ikhlas serta melaksanakannya dengan sebaik-baik pelaksanaan  dan memurnikannya daripada sebarang perkara yang membatalkan, merosakan dan mengurangkan pahalanya seperti syirik, riyak, nifak, ujub, takbur, lalai dan sebagainya yang diperintahkan kepada hamba-Nya untuk ditinggalkan ketika peribadatan kepada-Nya. Termasuk juga dalam perkara itu, perintah untuk membersihkan pakaian daripada najis. Hal ini kerana perkara tersebut merupakan sebahagian daripada kesempurnaan penyucian amalan khususnya di dalam solat, sebagaimana dinyatakan oleh para ulama bahawa menghilangkan najis daripadanya termasuk dalam syarat sah solat.
Selain itu, berkemungkinan juga lafaz ‘pakaian’ itu adalah dengan makna pakaian sebagaimana yang kita ketahui. Dalam erti kata lain, Rasulullah SAW diperintahkan untuk membersihkan pakaiannya daripada segala jenis najis pada setiap waktu khususnya ketika masuknya waktu solat. Sekiranya Baginda diperintahkan dengan penyucian secara zahir, maka sesungguhnya penyucian secara zahir itu merupakan sebahagian daripada kesempurnaan penyucian secara batin.
[3]
Syarat sah solat
Di antara syarat sah solat ialah
bersih daripada najis pada badan, pakaian dan tempat solat.
 Difahami bahawa najis itu perlu dibersihkan daripada pakaian melalui perintah Rasulullah SAW kepada Khaulah binti Yasar. Khaulah bertanya kepada Baginda SAW:
يَا رَسُولَ اللهِ إِنَّهُ لَيْسَ لِي إِلاَّ ثَوْبٌ وَاحِدٌ وَأَنَا أَحِيضُ فِيهِ فَكَيْفَ أَصْنَعُ ؟ قَالَ : إِذَا طَهُرْتِ فَاغْسِلِيهِ، ثُمَّ صَلِّي فِيهِ
Maksudnya:
 “
Wahai Rasulullah, sesungguhnya aku tiada pakaian lain melainkan sehelai ini sahaja, dan sekarang aku sedang haid mengenakan pakaian tersebut. Apakah yang perlu aku buat?
” Baginda SAW menjawab: “
Apabila engkau telah suci daripada haid engkau, maka basuhlah pakaian itu (yang terkena haid), kemudian solatlah dengan menggunakan pakaian itu.
”
[4]
Hadith di atas menunjukkan bahawa Nabi SAW memerintahkan agar pakaian yang dipakai untuk solat perlu dibersihkan terlebih dahulu daripada segala jenis najis.
Solat dengan Pakaian Berlumpur dan Dibasahi Air Banjir
Terlebih dahulu, kita hendaklah mengetahui bahawa hukum asal tanah ialah suci. Hal ini kerana Allah SWT menjadikan di setiap permukaan bumi sebagai tempat sujud (untuk mendirikan solat) di atasnya dan menjadikan tanahnya suci untuk bertayammum jika sekiranya ketiadaan air bagi umat Baginda SAW. Rasulullah SAW bersabda:
وَجُعِلَتْ لِي الأَرْضُ مَسْجِدًا وَطَهُورًاً فَإيما رجل مِنْ أُمَّتِي أَدْرَكَتْهُ الصَّلَاةَ فَلْيُصَلِّ
Maksudnya:
 “
Dijadikan kepada aku bumi sebagai tempat sujud dan tanahnya untuk bersuci. Oleh itu, di mana sahaja seseorang itu mendapati waktu solat, maka hendaklah dia mendirikan solat.”
[5]
Begitu juga dengan air banjir. Hukum asalnya adalah suci dan menyucikan kerana ia termasuk dalam air mutlak. Air mutlak ialah air yang suci lagi menyucikan iaitu air yang kekal dengan sifat asal kejadiannya yang telah dijadikan Allah SWT. Air tersebut masih dikatakan air mutlak walaupun ia sudah berubah disebabkan lama terbiar, disebabkan tanah, lumut dan tempat bertakung atau tempat mengalirnya mengandungi belerang.
[6]
 Lebih-lebih lagi, air banjir kebiasaannya adalah limpahan air daripada air sungai, air laut, air hujan atau seumpamanya, yang termasuk dalam kategori air yang boleh digunakan untuk bersuci sebagaimana telah disebutkan oleh Dr. Wahbah al-Zuhaili.
[7]
Selain itu, perkara ini juga bertepatan dengan kaedah:
الْأَصْلَ فِي الْأَشْيَاءِ الطَّهَارَةُ حَتَّى تَتَحَقَّقَ النَّجَاسَةُ
Maksudnya:
 “Asal bagi sesuatu adalah suci bersih sehinggalah ternyata kenajisannya.”
[8]
Tambahan lagi, al-Sa‘di juga ada menyebutkan kaedah:
والأَصْلُ في مِيَاهِنَا الطهارةُ # والأرضُ والثيابُ والحجارةُ
                                                                                “
Asal bagi air kita adalah suci bersih.
                                                                                Begitu juga tanah, pakaian dan batu.”
Syeikh Hamad bin Abdullah mensyarahkan kaedah ini dengan menyatakan bahawa makna kaedah ini ialah hukum asal bagi air, tanah, pakaian dan batu adalah suci bersih. Dalil yang menunjukkan kepada sucinya air adalah sebagaimana sabda Nabi SAW:
إنَّ الماءَ طهورٌ لا ينجِّسُهُ شيءٌ
Maksudnya:
 “
Sesungguhnya (hakikat) air itu adalah suci dan mensucikan, tidak ada sesuatu pun yang menajiskannya.
”
Oleh sebab itu, hukum asal bagi air laut, air sungai, air mata air dan seumpamanya adalah suci bersih. Justeru, apabila kamu terkena air daripada saluran dan kamu tidak tahu, adakah air tersebut suci bersih ataupun bernajis? Maka, kami katakan kepada kamu: “
Sesungguhnya hukum asal bagi air adalah suci bersih dan atas sebab itulah, kamu tidak diwajibkan untuk membersihkan pakaian kamu daripadanya.
”
[9]
Dapat difahami daripada kaedah di atas bahawa mana-mana pakaian, air, tanah dan sebagainya adalah kekal suci dan bersih selagi mana tiada bukti tentang kenajisannya.
Kesimpulannya
Berdasarkan kepada perbahasan dan penjelasan di atas,
kami berpendapat bahawa seseorang yang mendirikan solat dengan pakaiannya yang berlumpur dan basah disebabkan oleh air banjir adalah sah selagi mana pakaian tersebut tidak ada tanda yang jelas terkena najis
kerana hukum asal sesuatu itu adalah suci bersih sehinggalah ternyata kenajisannya.
Walau bagaimanapun, jika ada kesempatan adalah lebih baik seseorang itu dapat memakai pakaian yang lebih elok, bersih dan sesuai kerana ia lebih memberi keselesaan dan mendatangkan kekusyukkan. Hal ini kerana tujuan solat adalah untuk mengabdikan diri kepada Allah SWT dengan penuh khusyuk dan tawaduk bagi menzahirkan sifat kehambaan kepada-Nya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a’lam.
Bertarikh: 24/12/2021 bersamaan 20 Jamadil Awal 1443H

[1]
 Surah al-Muddatthir: 4
[2]
 Lihat
Zubdah al-Tafasir min Fath al-Qadir
, oleh Sulaiman al-Asyqar, hlm. 776
[3]
 Lihat
Tafsir al-Sa‘di
, 1/895
[4]
 Riwayat Abu Daud (365)
[5]
 Riwayat al-Bukhari (438)
[6]
 Lihat
al-Fiqh al-Manhaji
, 1/31
[7]
 Lihat
 al-Fiqh al-Syafi‘i al-Muyassar
, 1/79
[8]
 Lihat
Tarh al-Tathrib fi Syarh al-Taqrib
, 2/114
[9]
 Lihat
Syarh Manzumah al-Qawaid al-Fiqhiyyah li al-Sa‘di
, 3/3


#1620: Qorban Bagi Pihak Lain: Bagaimana Dengan Penama?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya perlukan bantuan berkenaan ibadah korban. Arwah ayah saya pernah mewasiatkan untuk menjalankan ibadah korban bagi pihaknya. Soalan ialah nama ketika melakukan ibadah korban itu perlu nama ayah sahaja atau bagaimana? Dan hukum pengagihan daging korban tersebut. Terima kasih tuan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mulakan dengan firman Allah SWT:
فَصَلِّ لِرَبِّكَ وَانْحَرْ
Maksudnya:
“
Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).
”
Surah al-Kauthar (2)
Menjawab persoalan di atas, saya nyatakan sah sementelahan lagi ayah saudara telah wasiatkannya. Kami nukilkan di sini pendapat Imam Nawawi.
Tidak boleh melakukan korban buat si mati melainkan ianya telah diwasiatkan oleh si mati sebelum kematiannya. Ini adalah pendapat al-Syafi’ieyyah yang mana al-Imam al-Nawawi Rahimahullah menyebutkan: “Dan tidaklah disembelih bagi orang lain melainkan mendapat izin daripadanya dan tidak juga daripada yang mati melainkan ianya telah diwasiatkan.” (Lihat
 Minhaj al-Tolibin wa ‘Umdah al-Muftin fi al-Fiqh
, hlm. 321)
“Dari Hanasy katanya aku pernah lihat Ali RA mengorbankan dua ekor kibas maka aku bertanya kepadanya, “Apa ini? (mengapa korban dua ekor?)”
Jawab Saidina Ali RA:
إِنَّ رَسُولَ اللَّهِ -صلى الله عليه وسلم- أَوْصَانِى أَنْ أُضَحِّىَ عَنْهُ فَأَنَا أُضَحِّى عَنْهُ.
Maksudnya:
“Sesungguhnya Nabi SAW berwasiat kepada aku agar aku berkorban untuknya, maka akupun berkorban untuk baginda.”
Hadith riwayat Abu Daud
Walaupun permasalahan ini menjadi khilaf dikalangan ulama, kami cenderung dengan pendapat yang ketiga iaitu pendapat kebanyakan Syafi’iyyah iaitu mesti adanya wasiat dari si mati untuk melakukan korban buat dirinya.
Namun, kami juga tidak menafikan pendapat sebahagian Syafi’iyyah yang berpendapat bahawa tidak memerlukan kepada wasiat. Ini sepertimana yang telah dinukilkan oleh Prof. Dr. Muhammad al-Zuhaili Hafizahullah yang mana menyebutkan: “(dan dikatakan) sah hukumnya sembelihan bagi si mati sekalipun tidak diwasiatkan kerana ianya seperti sedekah maka sahlah juga bagi si mati dan ianya memberi manfaat buatnya”. (Lihat
al-Mu’tamad fi al-Fiqh al-Syafi’e
. Dar al-Qalam, 2/490)
Justeru, niatlah untuk ayah anda dan namanya. Adapun hukum pengagihan maka anda sebagai wakil boleh melaksanakannya mengikut kesesuaian iaitu sekurang-kurangnya yang terbaik; ⅓ dibahagi kepada fakir miskin, ⅓ dibagi sebagai hadiah kepada orang-orang kaya dan berada dan ⅓ untuk makan dan juga simpan.
Semoga Allah SWT terima ibadat korban kita. Amin.
Bertarikh: 23 Mei 2023 bersamaan 3 Zulkaedah 1444H


#1621: Ibadah Qorban di Kawasan Perkuburan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada soalan: Apakah hukum menyembelih binatang ternakan bagi tujuan ibadah korban di dalam kawasan perkuburan Islam? (Bukan atas kubur, tetapi kawasan dalam perkuburan Islam)
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mulakan dengan firman Allah SWT:
فَصَلِّ لِرَبِّكَ وَانْحَرْ
Maksudnya: “
Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).
”
Surah al-Kauthar (2)
Saya nyatakan di sini kelebihan qorban: Daripada Aisyah RA, bahawa Nabi SAW bersabda:
مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ، إِنَّهُ لَيَأْتِي يَوْمَ القِيَامَةِ بِقُرُونِهَا وَأَشْعَارِهَا وَأَظْلَافِهَا، وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الأَرْضِ، فَطِيبُوا بِهَا نَفْسًا
Maksudnya:
“Tidak ada amalan yang dilakukan oleh anak adam pada hari al-Nahr (Raya Aidiladha) yang lebih dicintai oleh Allah selain daripada menumpahkan darah (binatang korban). Sesungguhnya ia akan datang pada hari Kiamat dengan tanduknya, bulunya dan kukunya dan sesungguhnya darah tersebut akan sampai kepada redha Allah SWT sebelum ia jatuh ke bumi. Maka, bersihkanlah jiwa kamu (dengan berkorban).”
Riwayat al-Tirmizi (1493) Imam al-Tirmizi menghukum hadith ini sebagai hasan gharib
Hadith ini menunjukkan ibadah yang paling afdhal untuk dilaksanakan pada hari raya aidiladha adalah dengan menumpahkan darah korban. Ini kerana, ia akan datang pada hari akhirat sepertimana ia di dunia tanpa terdapat kekurangan padanya agar setiap daripada anggota itu terdapat padanya ganjaran (pahala) dan ia juga akan menjadi tunggangan orang yang berkorban itu ketika melintasi titian sirat. (Lihat
Tuhfah al-Ahwazi
, 5/61)
Menjawab persoalan di atas, kami nyatakan bahawa terdapat larangan menyembelih binatang di atas kubur. Daripada Anas R.A, bahawa Rasulullah SAW bersabda:
لَا عَقْرَ فِي الْإِسْلَامِ
Maksudnya: “
Tidak ada penyembelihan (binatang di perkuburan) dalam Islam.”
Riwayat Imam Ahmad (13032), Abu Daud (3224),  al-Baihaqi dalam Sunan al-Kubra (7320) dan Ibn Hibban (3146)
Syeikh Abd al-Razzaq berkata: “Maksud
‘aqra
 (عَقْرَ) adalah sembelihan binatang di atas kubur.” Al-Khattabi dalam
Ma’alim al-Sunan
 berkata: “Biasanya orang-orang jahiliah menyembelih unta di makam lelaki dermawan. Kata mereka: “Kita membalas kebaikannya, kerana semasa hidupnya dia biasa menyembelihnya dan menyajikan kepada tetamu. Maka sekarang kita sembelih haiwan ini di makamnya untuk menjadi makanan bagi burung-burung dan binatang buas. Dengan demikian dia tetap menyediakan makanan setelah meninggal dunia sebagaimana dia telah menyediakan makanan selama hidupnya.”
Berkenaan persoalan di atas, ia bukan di atas kubur berdasarkan nas di atas tetapi kawasan kubur. Saya nyatakan bahawa sebaik-baiknya elakkanlah kecuali kawasan yang luas dan amat jauh daripada perkuburan. Ini kerana, kita mengetahui tentang proses penyembelihan bermula dengan merebahkan lembu yang sudah tentu kita tidak dapat mengawal tindakan dan aksi-aksi yang kadang-kadang boleh marah atau ketawa serta lucu.
Begitu juga, dalam keadaan seperti itu menyebabkan tidak sempat untuk mengawal percakapan serta perbuatan dengan sendirinya hilang penghormatan untuk menjaga adab ziarah kubur. Sedangkan kita mahu dari ziarah tersebut peringatan akhirat serta pengajaran yang membawa kebaikan dalam hidup kita.
Daripada Abi Hurairah R.A, beliau berkata bahawa Rasulullah SAW bersabda:
زُورُوا الْقُبُورَ فَإِنَّهَا تُذَكِّرُكُمْ الْآخِرَةَ
Maksudnya:
“Ziarahlah kubur kerana ia dapat mengingatkan kamu kepada akhirat.”
Riwayat Ibnu Majah (1558), Imam Ahmad (3/179) dan Sahih al-Jami’ al-Saghir (7829)
Daripada Abi Sa’id al-Khudri R.A, beliau berkata, Rasulullah SAW bersabda:
إِنِّي نَهَيْتُكُمْ عَنْ زِيَارَةِ الْقُبُورِ فَزُورُوهَا فَإِنَّ فِيهَا عِبْرَةً
Maksudnya:
“Sesungguhnya aku telah melarang kamu dari menziarahi kubur, tetapi sekarang, ziarahlah kubur kerana sesungguhnya di dalamnya terdapat ‘ibrah dan pengajaran.”
Riwayat Imam Ahmad (22/466), al-Baihaqi dalam al-Sunan al-Kubra (4/77), al-Hakim dalam al-Mustadrak, (3/414). Beliau menyatakannya Sahih di atas syarat Muslim.
Dalam sebuah hadis yang panjang menyebut, daripada Anas bin Malik R.A bahawa Rasulullah SAW bersabda antaranya:
زِيَارَةِ الْقُبُورِ ثُمَّ بَدَا لِي أَنَّهَا تُرِقُّ الْقَلْبَ وَتُدْمِعُ الْعَيْنَ وَتُذَكِّرُ الْآخِرَةَ فَزُورُوهَا وَلَا تَقُولُوا هُجْرًا
Maksudnya:
“Menziarahi kubur itu ternyata bagiku dapat melembutkan hati, menitiskan air mata, dan mengingatkan kepada kehidupan akhirat. Maka ziarahlah kubur. Dan janganlah kamu berkata-kata dengan perkataan yang batil/keji.”
Riwayat Ahmad (27/47) dan al-Hakim dalam al-Mustadrak (3/421)
Justeru, saya katakan jika sekiranya berdekatan dengan kubur maka elakkanlah untuk mengadakan korban. Tetapi jika sekiranya melepasi pagar kubur dan itulah tempat yang sesuai bagi penduduk setempat, maka hukumnya adalah harus dengan menjaga adab yang kami nyatakan di atas.
Marilah sama-sama kita berdoa kepada Allah SWT untuk mendapat kebahagiaan di dunia dan akhirat. Amin.
Bertarikh: 23 Mei 2023 bersamaan 3 Zulkaedah 1444H


#1622: Wang Zakat Untuk Majlis Sambutan Hari Raya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya, bolehkah wang zakat digunakan untuk majlis sambutan raya dan menjayakan program kerajaan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
إِنَّمَا ٱلصَّدَقَٰتُ لِلۡفُقَرَآءِ وَٱلۡمَسَٰكِينِ وَٱلۡعَٰمِلِينَ عَلَيۡهَا وَٱلۡمُؤَلَّفَةِ قُلُوبُهُمۡ وَفِي ٱلرِّقَابِ وَٱلۡغَٰرِمِينَ وَفِي سَبِيلِ ٱللَّهِ وَٱبۡنِ ٱلسَّبِيلِۖ فَرِيضَةٗ مِّنَ ٱللَّهِۗ وَٱللَّهُ عَلِيمٌ حَكِيمٞ
Maksudnya: “
Sesungguhnya sedekah-sedekah (zakat) itu hanyalah untuk orang-orang fakir, dan orang-orang miskin, dan amil-amil yang mengurusnya, dan orang-orang muallaf yang dijinakkan hatinya, dan untuk hamba-hamba yang hendak memerdekakan dirinya, dan orang-orang yang berhutang, dan untuk (dibelanjakan pada) jalan Allah, dan orang-orang musafir (yang keputusan) dalam perjalanan. (Ketetapan hukum yang demikian itu ialah) sebagai satu ketetapan (yang datangnya) dari Allah. Dan (ingatlah) Allah Maha Mengetahui, lagi Maha Bijaksana.”
(Surah Al-Taubah: 60)
Ibn Abbas R.Anhuma menyatakan bahawa ayat ini merupakan penerangan berkenaan golongan asnaf yang berhak menerima zakat. Mana-mana daripada golongan ini yang telah kamu berikan zakat, maka sudah memadai sebagaimana Allah SWT memerintahkan kita untuk menghadap kiblat iaitu kaabah. Sekiranya kita sudah menghadap sebahagian daripada kaabah, maka sudah dikira menghadap kiblat.” (Lihat
al-‘Inayah Syarh al-Hidayah
, 2/265)
Imam al-Qurtubi apabila menafsirkan ayat ini beliau menyebut: “Al-Syafi’e dan ashabnya mengatakan bahawa huruf ‘lam’ (di dalam ayat tersebut; لِلۡفُقَرَآءِ ) membawa maksud
al-Tamlik
 (pemilikan)”. Justeru, golongan-golongan yang disebutkan oleh nas sahaja yang boleh menerima zakat. (Lihat
al-Jami’ Li Ahkam al-Quran,
 8/167)
Ibn Kathir dalam menafsirkan ayat berkaitan dengan asnaf-asnaf zakat menyebutkan bahawa didahulukan golongan fakir dan miskin disebabkan mereka golongan yang lebih berhak berbanding asnaf yang lain kerana keadaan mereka yang sangat memerlukan dan berhajat kepada bantuan. Justeru itu, harta zakat hendaklah diutamakan dan didahulukan kepada golongan asnaf yang lebih memerlukan seperti fakir dan miskin sebelum dibahagikan kepada asnaf-asnaf yang lain. (Lihat
Tafsir al-Quran al-‘Azim,
 2/175)
Berdasarkan ayat di atas, maka telah jelas siapakah yang layak untuk menerima zakat. Mereka itu adalah:
Fakir
Miskin
Amil Zakat
Muallaf
Al-Riqab
Al-Gharimin
Fi Sabilillah
Ibn Sabil
Berdasarkan kepada nas di atas, jika kerajaan menjayakan majlis sambutan Hari raya dengan memasukkan golongan ini untuk diraikan serta membantu mereka maka ia adalah termasuk dalam perkara yang sepatutnya.
Sebaliknya, jika duit zakat digunakan selain daripada mereka di kalangan rakyat maka hukumnya tidak dibolehkan sama sekali kerana nas di atas jelas menunjukkan dengan kalimah
إِنَّمَا
 yang memberi maksud terkhusus dan terhad kepada golongan yang lapan ini sahaja.
Nas dengan jelas menunjukkan pemberian kepada fakir miskin merupakan antara yang terpenting dalam isu zakat. Daripada Ibn Abbas R.anhuma, bahawa tatkala Rasulullah SAW mengutuskan Muadz bin Jabal ke penduduk Yaman, baginda berpesan, antara lainnya:
فَأَعْلِمْهُمْ أَنَّ اللَّهَ افْتَرَضَ عَلَيْهِمْ صَدَقَةً فِي أَمْوَالِهِمْ تُؤْخَذُ مِنْ أَغْنِيَائِهِمْ وَتُرَدُّ عَلَى فُقَرَائِهِمْ
Maksudnya:
“Maka beritahulah mereka bahawa Allah telah menfardukan ke atas mereka sadaqah (zakat wajib) terhadap harta-harta mereka, diambil daripada orang kaya dalam kalangan mereka dan dikembalikan kepada orang fakir dalam kalangan mereka.”
Riwayat al-Bukhari (1395), Abu Daud (1584) dan al-Tirmizi (625)
Daripada Abu Juhaifah RA bahawa dia berkata:
قَدِمَ عَلَيْنَا مُصَدِّقُ النَّبِيِّ – صَلَّى اللَّهُ عَلَيْهِ وَسَلَّمَ – فَأَخَذَ الصَّدَقَةَ مِنْ أَغْنِيَائِنَا فَجَعَلَهَا فِي فُقَرَائِنَا
Maksudnya: “
Telah datang wakil Rasulullah SAW untuk mengutip zakat dalam kalangan kami, maka dia mengambil zakat daripada kalangan kami yang kaya dan membahagikan zakat itu kepada orang miskin dalam kalangan kami.”
Riwayat al-Tirmizi (649)
Semoga Allah SWT taufiq dan hidayahkan kita untuk mengikuti segala titah perintah-Nya dan meninggalkan segala larangan-Nya.
Bertarikh: 23 Mei 2023 bersamaan 3 Zulkaedah 1444H


#1623: Membina Kepuk di Kubur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya, adakah kepuk seperti gambar di bawah dibenarkan untuk dibina di kubur? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Terima kasih pada saudara yang bertanya kerana amat prihatin tentang agama. Keduanya, soalan ini mudah difahami kerana saudara terus mengirim gambar bentuk kepuk yang telah dibina.
Kami mulakan dengan mengemukakan terlebih dahulu makna kepuk tersebut.  Menurut
Kamus Dewan Perdana
 terbitan DBP, kepuk ialah binaan berbentuk segi empat daripada kayu, konkrit atau marmar dan sebagainya, yang dibina di sekeliling kubur.
[1]
Pada asasnya, kepuk di tempat kita adalah bertujuan supaya tanah tidak roboh atau mendap kerana kadar hujan yang tinggi bagi membezakan antara tanah kubur dan bukan, agar tidak dipijak dan menjadi jalan. Secara umumnya, perkara ini adalah khilaf dalam kalangan ulama.
Di antara hadith berkaitan dengan hal ini adalah riwayat daripada Jabir R.A, katanya:
نَهَى رَسُولُ اللهِ صَلَّى اللهُ عَلَيْهِ وَسَلَّمَ أَنْ يُجَصَّصَ الْقَبْرُ، وَأَنْ يُقْعَدَ عَلَيْهِ، وَأَنْ يُبْنَى عَلَيْهِ
Maksudnya:

“Rasulullah SAW melarang tajsis kubur (iaitu plaster dengan kapur pada kubur), duduk di atasnya dan membuat binaan di atasnya.
”
Riwayat Muslim (970)
Imam al-Nawawi ketika mensyarahkan hadith ini menyatakan, hadith ini menunjukkan bahawa memplaster kubur dengan kapur dan membuat binaan di atasnya adalah makruh, manakala duduk di atasnya pula adalah haram. Inilah pendapat dalam mazhab Syafi‘i dan jumhur ulama. Imam Malik dalam al-Muwatta’ berpendapat, perkataan
al-Qu‘ud
(الْقُعُود) dalam hadith di atas bermaksud
al-Julus
(الْجُلُوسُ) iaitu duduk. Hal ini kerana terdapat riwayat lain yang menjelaskannya iaitu:
لَا تَجْلِسُوا عَلَى الْقُبُورِ
Maksudnya:
 “
Janganlah kamu duduk di atas kubur
.”
Riwayat Muslim (972)
Begitu juga dengan riwayat lain, di mana di dalamnya dinyatakan:
لَأَنْ يَجْلِسَ أَحَدُكُمْ عَلَى جَمْرَةٍ فَتَحْرِقَ ثِيَابَهُ فَتَخْلُصَ إِلَى جِلْدِهِ خَيْرٌ لَهُ مِنْ أَنْ يَجْلِسَ عَلَى قَبْرٍ
Maksudnya:
 “
Kerana salah seorang daripada kamu duduk di atas bara api lalu pakaiannya terbakar dan ia sampai atau mengenai kulitnya adalah lebih baik baginya daripada dia duduk di atas kubur
.”
Riwayat Muslim (971)
Seterusnya Imam al-Nawawi menyebutkan, para ashab kami (ulama mazhab Syafi‘i) berpendapat, memplaster kubur dengan kapur hukumnya adalah makruh, manakala duduk di atasnya pula adalah diharamkan. Begitu juga diharamkan untuk bersandar padanya atau menyandar di atasnya.
Adapun binaan di atas kubur, jika tanah kubur itu dalam pemilikan pembina (milik persendirian), maka hukumnya adalah makruh. Jika ia di tanah perkuburan awam, maka hukumnya adalah diharamkan. Hukum haram tersebut telah dinaskan oleh Imam al-Syafi‘i dalam
al-Umm
, katanya:
رَأَيْتُ الْأَئِمَّةَ بِمَكَّةَ يَأْمُرُونَ بِهَدْمِ مَا يُبْنَى
Maksudnya:
 “
Aku melihat para imam di Makkah memerintahkan agar dimusnahkan apa yang dibina (di tanah perkuburan awam).
” (Lihat
al-Minhaj Syarh Sahih Muslim
, 7/27).
Selain itu, Imam al-Nawawi juga dalam kitabnya yang lain menyatakan, Imam al-Syafi‘i dan para ashab (ulama dalam mazhab Syafi‘i) menghukumkan sebagai makruh untuk memplaster, begitu juga menulis nama si mati di atas kuburnya atau lain-lain, begitu juga membuat binaan di atasnya, maka perkara ini tiada khilaf mengenainya di sisi kami (ulama mazhab Syafi‘i). Ini juga merupakan pendapat Imam Malik, Ahmad, Daud dan jumhur ulama. Manakala Abu Hanifah berpendapat, ia tidak dimakruhkan.
Selain itu, para ashab kami juga menyatakan, tidak ada beza pada binaan tersebut, sama ada dia membina kubah atau rumah atau lain-lain. Kemudian, hendaklah dilihat, jika ia adalah tanah perkuburan awam maka hukumnya adalah haram, dan menurut para ashab binaan tersebut hendaklah dirobohkan tanpa sebarang khilaf. Imam al-Syafi‘i menyebutkan dalam
al-Umm
 bahawa beliau telah melihat para pembesar di Makkah meruntuhkan binaan-binaan kubur yang ada padanya dan beliau tidak melihat para ulama mencela perbuatan pembesar tersebut dan kerana pada binaan itu menyempitkan tanah perkuburan ke atas orang ramai.
Namun, menurut para ashab kami, jika ia di tanah kubur persendirian maka hukumnya adalah dibolehkan untuk membina apa sahaja yang dikehendaki tetapi makruh, dan ia tidak boleh untuk dirobohkan. Selain itu juga para ashab kami turut menyebutkan, hukum makruh memplaster kubur itu adalah sama, tidak kira ia di tanah perkuburan persendirian atau tanah perkuburan awam. (Lihat
al-Majmu‘ Syarh al-Muhazzab
, 5/298).
Justeru, inilah pendapat muktamad yang dipegang dalam mazhab Syafi‘i sebagaimana yang dinyatakan oleh Dr. Muhammad al-Zuhaili bahawa disunatkan untuk meninggikan kubur dengan kadar sekitar sejengkal supaya diketahui  ia adalah kubur lalu diziarahi dan dihormati (dengan menjaga adab-adabnya). Begitu juga supaya kawasan itu tidak digali oleh sesiapa yang mahu menguburkan orang lain. Selain itu, beliau turut menyebutkan, dihukumkan sebagai makruh perbuatan memplaster kubur, membuat binaan di atasnya dan menulis nama si mati atau selainnya. (Lihat
al-Mu‘tamad fi al-Fiqh al-Syafi‘i
, 1/639-640).
Di samping itu, al-Hajawi daripada kalangan ulama mazhab Hanbali ada menyebutkan, ditinggikan kubur dengan kadar sejengkal dan dibonggolkan. Selain itu, dihukumkan sebagai makruh untuk memplaster kubur, membuat binaan di atasnya, menulis tulisan, duduk, pijak dan menyandar ke atasnya. (Lihat
Zad al-Mustaqni‘
, hlm. 72).
Kemudian, Dr. Mansur bin Muhammad al-Saq‘ub menjelaskan lagi kenyataan di atas dengan menyatakan, binaan atas kubur; iaitu meletakkan binaan atasnya. Sama ada binaan itu merapat ke tanah seperti bilik, atau tidak merapat ke tanah seperti kubah. Sama ada ia milik persendirian atau milik awam, maka ia adalah dimakruhkan. (Lihat
al-Ta‘liq al-Muqni‘,

1/607).
Tambahan lagi, larangan untuk membuat binaan di atas kubur bukanlah bersifat mutlak. Ada beberapa keadaan yang diizinkan syara‘ untuk membuat binaan yang munasabah jika terdapat sesuatu hajat atau keperluan yang diiktiraf oleh syara‘, antaranya:

Takut digali oleh pencuri atau binatang.

Ditakuti runtuh kerana banjir atau tanah mendap dan seumpamanya. Ini sepertimana tanah perkuburan yang terletak di kaki bukit atau tanah curam yang dikhuatiri tanah-tanahnya itu runtuh. Maka boleh didirikan binaan seperti sekatan tembok umpamanya bagi menghalang dari terjadinya tanah mendap atau runtuh. Dalam keadaan-keadaan seumpama ini, syara‘ memberikan keizinan untuk membuat binaan yang munasabah dan bersesuaian bagi menjaga maslahat tanah-tanah kubur berkenaan.
[2]
Berbalik kepada soalan yang diajukan, perkara ini khilaf dalam kalangan ulama. Jika sekiranya ia dibenarkan beberapa pertimbangan perlu diambil kira, iaitu:
Tidak menyerupai bangunan.
Tidak menggunakan duit yang banyak sehingga berlaku pembaziran.
Tidak sama dengan perkuburan bukan Islam.
Niat bukan untuk bermegah-megah.
Sekiranya kesemua syarat di atas dipenuhi, maka kami berpendapat pembinaan kepuk bagi kubur adalah diharuskan.
 Apatah lagi tujuannya yang utama adalah bagi menghalang tanah kubur runtuh dan mendap kerana kadar hujan yang tinggi di negara kita, dan seterusnya membezakan antara tanah kubur dan bukan, agar tidak dipijak dan menjadi jalan.
Pada masa yang sama, kita hendaklah memastikan pembinaan tersebut tidak membawa kepada perkara yang dilarang seperti menjadi tempat yang terlalu dimuliakan secara berlebih-lebihan, membawa kepada perbuatan khurafat atau menjadi tempat sembahan dan seumpamanya, sehingga hilang tujuan asal menziarahi kubur sebagaimana yang ditegaskan oleh Nabi SAW. Terdapat riwayat daripada Ibn Abbas dan Aisyah R.Anhum, keduanya berkata: Rasulullah SAW bersabda:
لَعْنَةُ اللَّهِ عَلَى اليَهُودِ، وَالنَّصَارَى اتَّخَذُوا قُبُورَ أَنْبِيَائِهِمْ مَسَاجِدَ
Maksudnya:
 “
Laknat Allah ke atas orang-orang Yahudi dan Nasrani, mereka menjadikan kubur-kubur Nabi mereka sebagai masjid-masjid
.”
Riwayat al-Bukhari (3453, 3454)
Syeikh Ali al-Sabuni menukilkkan kata seorang pujangga yang menyebut:
أَبَى أَهْلُ القُصُورِ إِذا أُمِيتُوا

بَنَوْا فَوْقَ الـمَقَابِرَ بِالصَّخُورِ
أبو إِلاّ مباهاةً وفخراً

عَلَى الفُقَرَاءِ حَتَّى فِي القُبُورِ
Engganlah golongan yang mewah apabila mati
           Membina atas kubur itu batu-bata
Kecuali untuk bermegah-megah dan menunjuk
           Kepada orang yang fakir walaupun di dalam kubur.
(Lihat
Safwah al-Tafasir
, 3/571)
Akhir kalam kekalkanlah kubur sebagai kubur yang memperingatkan kita kepada kematian dan
ibrah
 (pengajaran). Hal ini sebagaimana riwayat daripada Abu Said al-Khudri, bahawa Rasulullah SAW bersabda:
إِنِّي نَهَيْتُكُمْ عَنْ زِيَارَةِ الْقُبُورِ، فَزُورُوهَا، فَإِنَّ فِيهَا عِبْرَةً
Maksudnya:

“Sesungguhnya aku dahulunya melarang kamu daripada ziarah kubur, maka (sekarang) ziarahlah kerana padanya ibrah (pengajaran).”
Riwayat Ahmad (11329), al-Baihaqi dalam
al-Sunan al-Kubra
 (7447) dan al-Hakim dalam
al-Mustadrak
 (1386)
Begitu juga

riwayat daripada Ibn Mas‘ud R.A, bahawa Rasulullah SAW bersabda:
كُنْتُ نَهَيْتُكُمْ عَنْ زِيَارَةِ الْقُبُورِ، فَزُورُوا الْقُبُورَ، فَإِنَّهَا تُزَهِّدُ فِي الدُّنْيَا، وَتُذَكِّرُ الآخِرَةَ
Maksudnya:

“Aku dahulunya melarang ke atas kamu ziarah kubur, maka (sekarang) ziarahlah kubur, kerana ia menzuhudkan dirimu dan mengingatkanmu kepada akhirat.
”
Riwayat Ibn Majah (307) dan Ibn Hibban (981).
[3]

Kami menutup perbincangan ini dengan sebuah doa:
اللهُمَّ إِنِّي أَعُوذُ بِكَ مِنْ عَذَابِ جَهَنَّمَ، وَمِنْ عَذَابِ الْقَبْرِ، وَمِنْ فِتْنَةِ الْمَحْيَا وَالْمَمَاتِ، وَمِنْ شَرِّ فِتْنَةِ الْمَسِيحِ الدَّجَّالِ
Maksudnya
:
“Ya Allah, sesungguhnya aku berlindung kepada-Mu daripada azab neraka Jahannam, daripada azab kubur, daripada fitnah kehidupan dan setelah mati serta daripada kejahatan fitnah al-masih al-Dajjal.
”
Riwayat Muslim (588)
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.

[1]
 Lihat

https://prpm.dbp.gov.my/Cari1?keyword=kepuk&d=175768&#LIHATSINI
. Diakses pada 18 Mei 2023.
[2]
 Lihat

https://mufti.pahang.gov.my/wp-content/uploads/2021/06/hukum-membina-kepok-kubur.pdf
. Diakses pada 18 Mei 2023.
[3]
 Syeikh Syu’aib al-Arna’ut menilai sanadnya sebagai dha’if dalam
takhrij Sahih Ibn Hibban
 (981).
Bertarikh: 23 Mei 2023 bersamaan 3 Zulkaedah 1444H


#1624: Tanggungjawab Bapa Saudara Kepada Anak Saudara Yatim

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya baru sahaja kematian abang. Arwah abang saya ada meninggalkan 2 orang anak perempuan bawah 11 tahun. Apakah tanggungjawab saya sebagai adik lelaki arwah?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sabda Rasulullah SAW:
كَافِلُ الْيَتِيمِ لَهُ أَوْ لِغَيْرِهِ أَنَا وَهُوَ كَهَاتَيْنِ فِي الْجَنَّةِ
Maksud:
“Orang yang menanggung anak yatim miliknya atau milik orang lain, aku dan dia seperti dua ini (Nabi SAW mengisyaratkan dengan dua jari baginda SAW) di syurga.”
Riwayat Muslim, (2983)
Ibn Manzur menukilkan maksud yatim daripada Ibn Barriy: “Al-Yatim (الْيَتِيمُ) adalah bagi yang kematian ayah. Al-‘Ajiy (العَجِيُّ) bagi kematian ibu manakala al-Latim (اللَّطيم) pula adalah bagi yang kematian keduanya.” (Lihat
Lisan al-‘Arab
, 15/29)
Begitu juga, Imam al-Nawawi RA mengatakan yang dimaksudkan dengan “له” miliknya adalah ahli keluarga terdekat seperti datuk, ibu, nenek, abang, kakak, bapa saudara, ibu saudara dan ahli keluarga lain yang terdekat. Adapun yang dimaksudkan dengan “لغيره” bukan miliknya adalah orang asing ataupun orang yang tidak mempunyai pertalian keluarga. (Lihat
Al-Minhaj Syarah Sahih Muslim
, 113/18)
Oleh itu, dapat difahami bahawa yatim pada istilah merujuk kepada kanak-kanak yang telah kematian bapa.
Berbalik kepada persoalan yang diajukan, kami berpandangan supaya saudara berbincang dengan kakak ipar saudara yakni ibu kepada anak-anak tersebut tentang keperluan harian dan hak mereka supaya ia dapat dijaga dan menjamin kebajikan mereka sekeluarga.
Antara perkara utama yang boleh kita ambil cakna ialah:
Keperluan harian seperti makan dan minum dan seumpamanya.
Keperluan pakaian.
Urusan pendidikan.

Keperluan kesihatan.
Berbincang berkenaan harta faraid agar hak-hak mereka sekeluarga terjamin dan terpelihara dari penindasan mana-mana pihak.
Dalam pada itu, kita juga perlu melihat kepada keadaan kita yakni dari sudut kemampuan. Janganlah kita bantu sehingga mengabaikan tanggungjawab kita sebagai suami/ ketua keluarga kepada keluarga kita. Maka, bantulah mereka mengikut kemampuan kita.
Ibunya juga jika berkemampuan hendaklah memainkan peranan dalam mendidik dan sama-sama membantu untuk membesarkan anak-anak yatim tersebut.
Kesimpulan
Dalam isu ini, kami berpandangan saudara perlu berbincang dengan kakak ipar saudara yakni ibu kepada anak-anak tersebut. Antara perkara yang perlu diketengahkan adalah seperti keperluan mereka misalnya makanan dan minum, pakaian, urusan pendidikan, keperluan kesihatan dan seumpamanya. Begitu juga, santunilah mereka dengan baik kerana mereka sudah kehilangan seorang bapa. Firman Allah SWT:
فَأَمَّا الْيَتِيمَ فَلَا تَقْهَرْ
Maksudnya:
“Oleh itu, adapun anak yatim maka janganlah engkau berlaku kasar terhadap mereka”.
Surah al-Dhuha (9)
Sebagai bapa saudara kepada anak-anak tersebut, janganlah sesekali kita menganiayai mereka atau menyakiti hati mereka. Hal ini kerana mereka telah diuji ketika usia mereka masih kecil lagi. Sedangkan Allah SWT telah memberi kita nikmat untuk merasa kasih sayang seorang bapa dan ibu sehingga kita dewasa. Percayalah bahawa setiap amalan, kebaikan, pengorbanan dan amanah yang telah kita lakukan untuk mereka, pasti akan mendapat balasan yang setimpal daripada Allah SWT. Dalam pada itu, kita juga perlu melihat kemampuan diri kita dan bantulah mereka sekadar kemampuan kita tanpa mengabaikan tanggungjawab kita sebagai ketua keluarga kepada keluarga kita sendiri. Bak kata pepatah:
“Anak kera di hutan disusui, anak sendiri di rumah kebuluran.”
Akhir kalam, Semoga Allah SWT mengurniakan ilmu dan kefahaman yang tepat kepada kita dalam melaksanakan setiap titah perintah-Nya. Amin.
Kami menutup dengan doa:
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 23 Mei 2023 bersamaan 3 Zulkaedah 1444H


#1625: Nafkah Kepada Isteri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum Dr.  Apakah dalil yang mewajibkan suami memberi duit nafkah kepada isteri? Maksud duit nafkah ialah duit yang untuk dibelanjakan oleh isteri atas apa kemahuan dia. Macam duit gaji lah.
Nafkah yang lain seperti rumah, pakaian, makanan,
utilities
 alatan membersih diri dan sebagainya itu tak termasuk yang ana maksudkan. Ada pertanyaan dari ahli keluarga ana.
Jazakallahu khairan
ustaz.
Jawapan :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nafkah dari segi bahasa ialah mengeluarkan, iaitu pembiayaan belanja seseorang terhadap ahli keluarganya. Manakala dari segi syarak ialah makanan, pakaian, tempat tinggal dan selainnya. Ia di namakan
Nafaqah
kerana dikeluarkan atau digunakan untuk keperluan itu. ( Lihat
al-Mu’tamad fi al-Fiqh al-Syafie
, 4/274 )
Di dalam Sunnah, terdapat hadith yang diriwayatkan daripada Mu’awiyah al-Qusyairi RA, bahawa beliau telah bertanya kepada Nabi SAW: “Wahai Rasulullah, apakah hak isteri salah seorang dari kami yang menjadi kewajipan suaminya?” Maka Rasulullah SAW menjawab:
أن تُطْعِمَها إذا طَعِمتَ ، وتَكْسوها إذا اكتسَيتَ ، أوِ اكتسَبتَ ، ولا تضربِ الوَجهَ ، ولا تُقَبِّح ، ولا تَهْجُرْ إلَّا في البَيتِ
Maksudnya
: “
Engkau memberi makan kepadanya, jika engkau makan. Engkau memberi pakaian kepadanya, jika engkau berpakaian. Janganlah engkau pukul wajahnya, janganlah engkau memburukkannya, dan janganlah engkau meninggalkannya kecuali di dalam rumah
.”
Riwayat Abu Dawud (2142), Ibn Majah (1850) dan Ahmad (20013)
Nabi SAW turut bersabda :
إِنَّ لِرَبِّكَ عَلَيْكَ حَقًّا، وَلِنَفْسِكَ عَلَيْكَ حَقًّا، وَلِأهْلِكَ عَلَيْكَ حَقًّا، فَأعْطِ كُلَّ ذِي حَقٍّ حَقَّهُ
Maksudnya:
“Sesungguhnya Rabbmu mempunyai hak atasmu, dan jiwamu mempunyai hak atasmu, dan isterimu mempunyai hak atasmu, maka berilah setiap hak kepada orang yang berhak”
Riwayat al-Bukhari (2139)
Syeikh Dr. Wahbah al-Zuhaili menyatakan bahawa majoriti ulama mengatakan nafkah yang wajib diberi kepada isteri itu ialah tujuh perkara iaitu, makanan, barang-barang dapur, pakaian, tempat tinggal, alat-alat untuk membersihkan diri, barangan rumah, pembantu kepada isteri jika sekiranya kebiasaannya isteri mempunyai pembantu. (Lihat
al-Fiqh al-Islam wa Adillatuh
, 10/7349)
Begitu juga keperluan semasa mengikut
‘uruf
masa kini seperti,
handphone
 yang bersesuaian yang menjadi alat penghubung utama ketika ini.
Para ulama bersepakat (Ijma’) suami wajib memberi nafkah kepada isterinya. Malah, ianya termasuk juga sekiranya isteri mempunyai pendapatan, harta atau pekerjaan. Kewajipan nafkah tetap dipikul oleh suami. Hal ini bersandarkan kepada firman Allah SWT:
وَٱلۡوَٰلِدَٰتُ يُرۡضِعۡنَ أَوۡلَٰدَهُنَّ حَوۡلَيۡنِ كَامِلَيۡنِۖ لِمَنۡ أَرَادَ أَن يُتِمَّ ٱلرَّضَاعَةَۚ وَعَلَى ٱلۡمَوۡلُودِ لَهُۥ رِزۡقُهُنَّ وَكِسۡوَتُهُنَّ بِٱلۡمَعۡرُوفِۚ
Maksudnya:

Dan ibu-ibu hendaklah menyusukan anak-anak mereka selama dua tahun genap iaitu bagi orang yang hendak menyempurnakan penyusuan itu; dan kewajipan bapa pula ialah memberi makan dan pakaian kepada ibu itu menurut cara yang sepatutnya.
Surah al-Baqarah (233)
Ibn Kathir menyatakan di dalam tafsirnya bahawa wajib ke atas ayah untuk memberi nafkah dari sudut pakaiannya dengan cara yang sepatutnya iaitu apa-apa pakaian yang diterima oleh adat atau seumpama dengannya di negara tersebut tanpa berlaku pembaziran dan tidak menyusahkan. Ia sekadar apa yang termampu ketika dia (ayah atau suami) dalam keadaan senang dan bersederhana serta apa yang melaziminya. (Lihat
Tafsir Ibn Kathir,
 1/634 )
Dalam permasalahan nafkah, ianya perlu difahami dengan baik. Hal ini kerana, nafkah adalah suatu elemen yang penting dalam perkahwinan yang dimasukkan di bawah tanggungjawab suami ke atas isteri dan tanggungannya.
Di dalam perbahasan nafkah suami terhadap isteri, para fuqaha’ membahagikan kepada tiga golongan suami, yang senang, sederhana dan susah. Sekiranya suami merupakan orang susah, maka cukup sekadar mengeluarkan nafkah yang asas. Seperti mengeluarkan secupak beras berserta dengan lauk asas yang mengikut tradisi setempat. Kemudian, menyediakan pakaian asas untuk dipakai isteri mengikut pakaian yang dipakai masyarakat setempat sama ada ketika di rumah dan ketika keluar dari rumah, cukup sekadar menutup aurat serta mengikut budaya pakaian orang Islam setempat. Kemudian, menyediakan rumah mengikut kemampuan, tanpa disyaratkan untuk memiliki rumah tersebut, sudah memadai sekiranya menyewa. Sekiranya suami yang tidak berkemampuan ini menunaikan tanggungjawab dengan memberi nafkah asas ini, maka isteri tidak berhak untuk memohon fasakh. Lihat
al-Mu’tamad fi al-Fiqh al-Syafie
, 4/283
Kembali kepada persoalan di atas,dalil yang menyatakan kawajipan suami memberi nafkah kepada isteri adalah bersifat umum dan  dalam isu ini  isteri boleh menuntut nafkah mengikut keperluan dan kemampuan suami sepertimana yang telah  disabdakan oleh Nabi Muhammad SAW:
خُذِي مَا يَكْفِيكِ وَبَنِيكِ بِالْمَعْرُوفِ
Maksudnya:

Ambillah (daripada harta Abu Sufyan) apa yang mencukupkan kamu dan anak kamu secara baik.
Riwayat al-Bukhari (3825), Muslim (1714), Abu Dawud (3532), al-Nasaie (5420), Ibn Majah (2293) dan Ahmad (24163)

Terdapat pelbagai nas al-Quran berkenaan kemampuan nafkah suami di antaranya, firman Allah SWT:
لِيُنفِقۡ ذُو سَعَة مِّن سَعَتِهِۦۖ وَمَن قُدِرَ عَلَيۡهِ رِزۡقُهُۥ فَلۡيُنفِقۡ مِمَّآ ءَاتَىٰهُ ٱللَّهُۚ لَا يُكَلِّفُ ٱللَّهُ نَفۡسًا إِلَّا مَآ ءَاتَىٰهَاۚ سَيَجۡعَلُ ٱللَّهُ بَعۡدَ عُسۡر يُسۡرا
Maksudnya
:
Hendaklah orang yang mampu memberi nafkah menurut kemampuannya; dan sesiapa yang disempitkan rezekinya, maka hendaklah ia memberi nafkah dari apa yang diberikan Allah kepadanya (sekadar yang mampu); Allah tidak memberati seseorang melainkan (sekadar kemampuan) yang diberikan Allah kepadanya. (Orang-orang yang dalam kesempitan hendaklah ingat bahawa) Allah akan memberikan kesenangan sesudah berlakunya kesusahan.
Surah al-Talaq (7)
Dengan memahami nas, maka tuntutan yang hendak dibuat oleh isteri biarlah mengikut
‘uruf
dan munasabah serta status kemampuan suami tersebut. Jika hal ini dapat diraikan dan diberikan, maka sudah tentu kehidupan rumah tangga akan memperolehi bahagia. Bukan semata-mata berbentuk nafkah zahir dan lahiriah semata-mata, tetapi puncaknya perasaan bahagia yang terbit dari kehidupan yang dibina dengan penuh keikhlasan, ketaqwaan serta kasih sayang. Itulah yang menatijahkan
sa’adah abadiah
 dalam berumahtangga.
Semoga Allah memberikan kita kefahaman yang baik dalam memahami agama ini. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya
:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Wallahua`lam.
Bertarikh: 23 Mei 2023 bersamaan 3 Zulkaedah 1444H


#1626: Wanita Tidak Menutup Aurat Dalam Design Website

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada persoalan berkaitan dengan hukum. Saya hendak tanya, apakah hukum seorang website designer yang dapat projek untuk design website yang dia perlu masukkan gambar orang yang tidak menutup aurat dalam design dia? Terima kasih Ustaz.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَدَلَّاهُمَا بِغُرُورٍ ۚ فَلَمَّا ذَاقَا الشَّجَرَةَ بَدَتْ لَهُمَا سَوْآتُهُمَا وَطَفِقَا يَخْصِفَانِ عَلَيْهِمَا مِن وَرَقِ الْجَنَّةِ ۖ
Maksudnya: “
Dengan sebab itu dapatlah ia menjatuhkan mereka berdua (yakin Adam dan isterinya) (ke dalam larangan) dengan tipu dayanya. Setelah mereka memakan (buah) pohon itu, terdedahlah kepada mereka berdua aurat masing-masing, dan mereka mulailah menutupnya dengan daun-daun (dari) Syurga.”
Surah al-A’raf (22)
Ayat ini jelas menunjukkan bahawa menutup aurat itu merupakan satu fitrah insani yang mana telah sedia ada dalam diri setiap manusia. Oleh kerana itulah Nabi Adam AS dan isterinya menutup aurat masing-masing apabila terbuka, meskipun masih belum ada sebarang syari’at yang diturunkan pada waktu tersebut.
Menurut Imam Nawawi, hukum melihat aurat ajnabi samada bagi lelaki dan wanita adalah haram dengan ijma’ ulama. (Lihat

Syarh Sahih Muslim
, 4/30)
Berbalik kepada soalan di atas, Imam al-Ramli menyatakan bahawa haram bagi seorang lelaki yang telah baligh melihat aurat wanita ajnabi yang merdeka, namun tidak haram jika sekiranya aurat itu sekadar gambar, imej atau pantulan (
mithal
). Maka, tidak diharamkan melihat aurat melalui cermin, sebagaimana yang difatwakan oleh sekumpulan ulama’ disebabkan ia tidak dikira melihat aurat secara langsung. Akan tetapi, perlu difahami bahawa keharusan ini terpakai selagimana ia tidak menimbulkan fitnah. (Lihat
Nihayatul Muhtaj
 (6/187),
Al-Mausu’ah Al-Fiqhiyyah Al-Kuwaitiyah
 (40/353-354) dan
 I’anatu at-Thalibin
 (
3/301)
Oleh itu, gambar yang bercetak atau berbentuk digital boleh diqiyaskan hukumnya kepada gambaran objek yang terpantul pada cermin atau air.
Maka, dalam isu ini hukumnya adalah harus jika terdapat keperluan dan selagi mana ia tidak mendatangkan fitnah seperti menimbulkan syahwat dan seumpamanya.
Sepertimana kaedah fiqh menyebut:
إِذَا ضَاقَ الْأَمْرُ اتَّسَعَ
Maksudnya:
Sesuatu perkara itu apabila ia menjadi sempit, maka ia diperluaskan.
Begitu juga, dalam kaedah lain menyebut:
الْحَاجَةُ تٌنزَّلُ مَنْزِلَةَ الضَّرُورَةِ
Maksudnya:
Sesuatu hajat atau keperluan itu diraikan setakat yang diperlukan.
Kesimpulan
Oleh hal yang demikian, kami berpandangan bahawa dalam situasi kerja saudara, ianya dihukum harus selagi mana ia bebas dari fitnah dan tidak mendatangkan syahwat. Begitu juga, imej atau gambar digital diqiyaskan kepada gambaran suatu objek yang terpantul pada cermin mahupun air. Maka, terdapat keperluan yang tidak dapat dielakkan seperti yang disebutkan di atas, maka keperluan tersebut perlu diraikan sekadar yang diperlukan sahaja. Maka, secara ringkasnya, terdapat dua hukum:
Pertama: Haram
Apabila seseorang mendedahkan auratnya sendiri untuk tatapan umum, maka haram hukumnya kerana menyebabkan auratnya dilihat oleh bukan mahramnya.
Kedua: Harus
Apabila terdapat keperluan tertentu yang bukan tujuan untuk mendedahkan aurat. Misalnya yang melibatkan urusan kerajaan, syarikar perniagaan atau gambar kenangan sewaktu program keilmuan. Begitu juga disyaratkan juga gambar tersebut bersifat sopan, malah lebih baik jika bahagian tersebut dikaburkan bagi mengelakkan ia dilihat oleh yang bukan mahram.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Wallahua’lam.
Bertarikh: 23 Mei 2023 bersamaan 3 Zulkaedah 1444H


#1627: Menziarahi Jiran yang Baru Kematian Suaminya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada soalan berkaitan menziarahi atau datang beraya ke rumah jiran yang baru sahaja kematian suaminya. Boleh ustaz jelaskan? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya perbuatan ziarah menziarahi termasuk dalam perkara-perkara yang dituntut dalam agama. Hal ini kerana ia boleh menyambung silaturahim dan mengeratkannya lagi, serta menggembirakan hati mereka yang sedang diuji dengan kesakitan, kematian, musibah dan seumpamanya. Di antara riwayat yang berkaitan dengan hal ini, riwayat daripada Abu Musa al-Asy‘ari R.A, Nabi SAW bersabda:
أَطْعِمُوا الْجَائِعَ وَعُودُوا الْمَرِيضَ وَفُكُّوا الْعَانِيَ
Maksudnya:
 “
Berilah makan kepada orang yang kelaparan, ziarahilah orang yang sakit, dan bebaskanlah tawanan perang
.”
Riwayat al-Bukhari (5373)
Begitu juga riwayat daripada Abu Hurairah R.A, daripada Nabi SAW bahawa:
أَنَّ رَجُلًا زَارَ أَخًا لَهُ فِي قَرْيَةٍ أُخْرَى فَأَرْصَدَ اللَّهُ لَهُ عَلَى مَدْرَجَتِهِ مَلَكًا فَلَمَّا أَتَى عَلَيْهِ قَالَ: أَيْنَ تُرِيدُ؟ قَالَ: أُرِيدُ أَخًا لِي فِي هَذِهِ الْقَرْيَةِ. قَالَ: هَلْ لَكَ عَلَيْهِ مِنْ نِعْمَةٍ تَرُبُّهَا؟ قَالَ: لَا غَيْرَ أَنِّي أَحْبَبْتُهُ فِي اللَّهِ عَزَّ وَجَلَّ. قَالَ: فَإِنِّي رَسُولُ اللَّهِ إِلَيْكَ بِأَنَّ اللَّهَ قَدْ أَحَبَّكَ كَمَا أَحْبَبْتَهُ فِيهِ
Maksudnya:
 “
Pada suatu ketika ada seorang lelaki yang mengunjungi saudaranya di kampung lain. Kemudian Allah pun mengutus malaikat untuk menemui orang tersebut. Ketika orang itu ditengah perjalanannya ke kampung yang dituju, malaikat tersebut bertanya: ‘Kamu hendak ke mana?’ Orang itu menjawab: ‘Aku ingin menjenguk saudaraku yang berada di kampung lain.’ Malaikat itu bertanya lagi: ‘Adakah kamu mempunyai satu perkara yang menguntungkan dengannya?’ Lelaki itu menjawab: ‘Tidak, aku hanya mencintainya kerana Allah ‘Azza wa Jalla.’ Akhirnya malaikat itu berkata: ‘Sesungguhnya aku ini ialah malaikat utusan yang diutus untuk memberitahu kepadamu bahawasanya Allah akan sentiasa mencintaimu sebagaimana kamu mencintai saudaramu kerana Allah.’
”
Riwayat Muslim (4656)
Berbalik kepada soalan yang diajukan,
kami berpendapat dibolehkan untuk menziarahi jiran yang baru sahaja kematian suaminya dengan syarat selamat daripada timbulnya fitnah dan tohmahan
, serta dia tidak berseorangan tetapi bersamanya orang lain seperti anak-anak, mahramnya, sekumpulan wanita yang dipercayai atau seumpamanya. Hal ini kerana berdua-duaan antara lelaki dan perempuan bukan mahram adalah suatu perbuatan yang ditegah dalam agama. Hal ini adalah berdasarkan kepada riwayat daripada Ibn Abbas R.Anhuma bahawa Rasulullah SAW bersabda:
لاَ يَخْلُوَنَّ رَجُلٌ بِامْرَأَةٍ إِلَّا مَعَ ذِي مَحْرَمٍ. فَقَامَ رَجُلٌ، فَقَالَ: يَا رَسُولَ اللَّهِ، امْرَأَتِي خَرَجَتْ حَاجَّةً، وَاكْتُتِبْتُ فِي غَزْوَةِ كَذَا وَكَذَا. قَالَ: ارْجِعْ فَحُجَّ مَعَ امْرَأَتِكَ
Maksudnya:
 “
Janganlah seorang lelaki berkhalwat (berdua-duaan) dengan seorang wanita kecuali bersama mahramnya. Seorang lelaki bangun lalu berkata: ‘Wahai Rasulullah, isteriku keluar untuk haji, sedangkan aku pula telah mendaftar untuk ikut berperang sekian dan sekian.’ Baginda bersabda: ‘Kembalilah dan laksanakan haji bersama isterimu.’
”
Riwayat al-Bukhari (5233) dan Muslim (1341)
Imam al-Nawawi ketika mensyarahkan hadith di atas menyebutkan, janganlah seorang lelaki itu duduk berdua-duaan dengan seorang perempuan melainkan bersama-sama dengan perempuan itu mahramnya. Sekiranya seorang lelaki ajnabi itu berkhalwat bersama-sama dengan wanita ajnabiyyah tanpa ada orang yang ketiga maka perbuatan itu adalah haram secara sepakat para ulama. Demikianlah juga (hukumnya) jika bersama-sama perempuan tersebut seseorang yang mereka tidak berasa malu dengannya disebabkan kecilnya dia seperti seorang kanak-kanak lelaki berusia dua tahun, tiga tahun atau seumpamanya, kerana wujudnya anak tersebut di situ sama seperti tiada. Selain itu, ulama-ulama dalam kalangan mazhab Syafi‘i berpendapat, tiada beza dalam pengharaman khalwat — antara lelaki dan perempuan ajnabiyyah — sama ada khalwat itu berlaku ketika solat atau selainnya. (Lihat
al-Minhaj Syarh Sahih Muslim
, 9/109).
Al-Hafiz Ibn Hajar al-‘Asqalani menyebutkan larangan berdua-duaan antara lelaki dan wanita
ajnabiyyah
 merupakan kesepakatan para ulama. Akan tetapi para ulama berbeza pendapat adakah keperluan adanya mahram ini boleh digantikan dengan bukan mahram yang lain, contohnya seperti adanya sekumpulan wanita-wanita yang dipercayai? Pendapat yang sahih ialah ia adalah dibolehkan kerana kurangnya fitnah dan tohmah dalam hal tersebut. Manakala al-Qaffal tetap berpendapat bahawa mesti ada juga mahram. Begitu juga halnya dengan sekumpulan wanita yang dipercayai dalam permusafiran menunaikan haji, mestilah ada mahram bersama salah seorang daripada mereka. Ini diperkuatkan lagi dengan nas Imam al-Syafi‘i  bahawa tidak boleh seorang lelaki mendirikan solat bersama kaum wanita melainkan bersama-sama salah seorang wanita itu mahramnya. (Lihat
Fath al-Bari
, 4/77).
Menjauhi ruang-ruang yang boleh menmbulkan tohmahan kepada diri orang yang berziarah atau orang yang diziarah selari dengan kaedah yang menyebutkan:
اتَّقُوا مَواضِعِ التُّهَمِ
Maksudnya
: “
Berhati-hatilah kamu dengan ruang-ruang tohmahan
.”
Begitu juga Umar R.A pernah berkata:
مَنْ سَلَكَ مَسَالِكَ التُّهَمِ اتُّهِمَ
Maksudnya:
 “
Sesiapa yang menempuhi laluan-laluan tohmahan, dia akan ditohmah
.” (Mulla Ali al-Qari menyebutkan, ia diriwayatkan oleh al-Khara’iti dalam
Makarim al-Akhlaq
 daripada Umar secara mauquf dengan lafaz). [1]
Hal ini kerana sebagai seorang Muslim, kita turut diperintahkan untuk menjauhi segala perkara yang boleh mendatangkan tohmahan, persepsi negatif dan fitnah, sama ada kepada diri kita sendiri sebagai seorang individu Muslim atau kepada agama Islam yang kita anuti sehingga memberi persepsi buruk dan menjatuhkan atau merendahkan martabatnya. Maka, sebelum melakukan sesuatu atau apa-apa perkara fikirkan terlebih dahulu kesannya buat diri, keluarga dan agama.
Selain itu, tujuan ziarah atau datang beraya tersebut bukanlah dengan niat untuk menyusahkannya. Akan tetapi untuk mengucapkan takziah, meneguhkan hatinya dalam menghadapi musibah (iaitu kematian suami), membantu meringankan bebannya serta untuk menggembirakan hatinya, di samping hadiah-hadiah yang dibawa bersama ketika berziarah. Ini sebagaimana kaedah yang menyebutkan:
الأُمُورُ بِمَقَاصِدِهَا
Maksudnya
: “
Setiap perkara itu dinilai berdasarkan niat
.”
Bahkan digalakkan atau menjadi tanggungjawab masyarakat sekeliling untuk membantu keluarga si mati dalam menguruskan jenazah bagi meringankan beban keluarga si mati. Begitu juga kaum kerabat dan juga jirannya boleh membantu dalam menyediakan makanan kepada ahli keluarga si mati pada siang dan juga malamnya. Ini berdasarkan sebuah hadith di mana Nabi SAW mengarahkan agar dibuatkan makanan kepada keluarga Jaafar R.A:
اصْنَعُوا لآلِ جَعْفَرٍ طَعَامًا فَإِنَّهُ قَدْ أَتَاهُمْ أَمْرٌ شَغَلَهُمْ
Maksudnya:
 “
Buatkan untuk keluarga Jaafar makanan kerana sesungguhnya sesuatu (musibah kematian) telah menimpa mereka dan menyibukkan mereka.
”
Riwayat Abu Daud (3132)
Kesimpulannya
Justeru, berdasarkan kepada kenyataan dan perbincangan di atas, kami ulangi sekali lagi bahawa
kami berpendapat

dibolehkan untuk menziarahi jiran yang baru sahaja kematian suaminya dengan syarat selamat daripada timbulnya sebarang fitnah mahupun tohmahan ke atas dirinya sebagai orang yang berziarah atau kepada orang yang diziarahi.
Begitu juga tujuan ziarah tersebut adalah untuk mengucapkan takziah, membantu meringankan musibah yang sedang dihadapi dan seumpamanya dan bukannya untuk menyusahkannya. Apatah lagi jika orang yang ingin berziarah itu mempunyai hubungan kekeluargaan sama ada dari sebelah kaum kerabatnya, mahupun kaum kerabat suaminya yang baru meninggal dunia itu, maka ia adalah lebih-lebih lagi utama.
Di samping itu, terdapat banyak hadith yang menceritakan akan kepentingan menunaikan hak jiran dan berbuat baik kepada mereka. Di antaranya, riwayat daripada Abu Syuraih RA, bahawa Rasulullah SAW bersabda:
مَنْ كَانَ يُؤْمِنُ بِاللهِ وَالْيَوْمِ الْآخِرِ فَلْيُحْسِنْ إِلَى جَارِهِ
Maksudnya:
 “Sesiapa yang beriman kepada Allah dan hari akhirat, maka hendaklah dia berbuat baik kepada jirannya.
”
Riwayat Muslim (77)
Begitu juga riwayat daripada Ibn Umar R.anhuma, bahawa Rasulullah SAW bersabda:
مَا زَالَ جِبْرِيلُ يُوصِينِي بِالْجَارِ، حَتَّى ظَنَنْتُ أَنَّهُ سَيُوَرِّثُهُ
Maksudnya:
 “Jibril sentiasa berwasiat kepadaku agar berlaku baik kepada jiran sehingga aku menyangka bahawa jiran itu akan mewarisi hartaku.”
Riwayat al-Bukhari (6015)
Imam al-Nawawi menukilkan kata-kata daripada al-Qadhi ‘Iyadh bahawa hadith ini bermaksud sesiapa yang beriltizam dengan syariat Islam maka wajib ke atasnya untuk memuliakan atau berlaku baik kepada jiran dan tetamunya. Semua ini menunjukkan akan kepentingan hak berjiran serta galakan memeliharanya. Ini kerana, Allah SWT telah berpesan atau mewasiatkan agar berlaku baik kepada mereka melalui firman-Nya di dalam al-Quran dan juga hadith Nabi SAW. (Lihat
al-Minhaj Syarh Sahih Muslim
, 18/2).
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.

[1] Lihat
 al-Asrar al-Marfu‘ah fi al-Akhbar al-Maudhu‘ah
 oleh Mulla Ali al-Qari, hlm. 80.
Bertarikh: 23 Mei 2023 bersamaan 3 Zulkaedah 1444H


#1628: Amalan Atau Zikir Untuk Pesakit

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin minta kepada Dato’ Seri, amalan atau zikir yang boleh diamalkan dalam kesakitan yang tidak kunjung sembuh dan bagi hilangkan resah dan gelisah.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi zikir
Zikir adalah satu istilah yang suci dari Ilahi. Seperti yang didefinisikan oleh Syeikh Abdul Rahman al-Sa’di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya. (Lihat
al-Riyadh al-Nadhirah
, hlm. 245)
Firman Allah SWT:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا، وَسَبِّحُوهُ بُكْرَةً وَأَصِيلًا
Maksudnya:
“Wahai orang-orang yang beriman, (untuk bersyukur kepada Allah) ingatlah serta sebutlah nama Allah dengan ingatan serta sebutan yang sebanyak-banyaknya.”
Surah al-Ahzab (41-42)
Begitu juga, hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya:
“Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
Riwayat al-Bukhari (6407)
Justeru itu, berdasarkan beberapa dalil di atas, dapat kita fahami bahawa amalan zikir adalah satu amalan yang amat dituntut dalam Islam kerana dengannya ia dapat mendekatkan diri dan sentiasa mengingati Allah SWT.
Berbalik kepada soalan yang diajukan, zikir merupakan satu amalan yang amat dituntut di dalam Islam. Melalui zikir, seseorang itu akan berasa tenang dan terhindar daripada rasa resah dan gelisah. Allah SWT berfirman:
أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya:
“Ketahuilah dengan “zikrullah” itu, tenang tenteramlah hati manusia.”
Surah ar-Ra’d (28)
Antara amalan yang digalakkan adalah membaca surah al-Fatihah kerana salah satu namanya surah al-Syifa atau al-Syafiyah (penyembuh). Begitu juga dengan surah Yasin, surah al-Ikhlas, surah al-Falaq, surah al-Nas, ayat Kursi dan beberapa ayat pilihan termasuk surah pilihan.
Begitu juga dengan zikir yang diajar oleh Rasulullah SAW, daripada Abu Hurairah R.A, bahawa Rasulullah SAW bersabda:
مَنْ قَالَ لَا حَوْلَ وَلَا قُوَّةَ إِلَّا بِاللهِ، كَانَ دَوَاءً مِنْ تِسْعَةٍ وَتِسْعِينَ دَاءً، أَيْسَرُهَا؛ الْهَمُّ
Maksudnya
: Sesiapa yang mengucapkan ‘
لَا حَوْلَ وَلَا قُوَّةَ إِلَّا بِاللهِ
’, maka ia adalah penawar daripada 99 penyakit, dan yang paling ringan adalah perasaan bimbang dan keluh kesah.
Riwayat al-Hakim dalam al-Mustadrak (1990), al-Tabarani dalam al-Mu’jam al-Ausat (5028) dan al-Baihaqi dalam al-Da’awat al-Kabir (178). Al-Hakim menyatakan hadith ini sahih. Manakala pengarang kitab Dha’if al-Jami’ (6286) menilai hadith ini sebagai dha’if.
Oleh itu, antara amalan zikir dan doa yang boleh kita amalkan adalah:
Doa berlindung dari bala dan kejahatan
اللَّهُمَّ اِنِّي أَعُوْذُبِكَ مِنْ جَهْدِ البَلاَءِ، وَدَرْكِ الشَّقَاءِ، وَسُوْءِ القَضَاءِ، وَشَمَاتَةِ الأَعْدَاءِ
Maksudnya
: “Ya Allah, aku berlindung kepada-Mu daripada bala yang sukar, kejahatan yang melampau, qadha’ yang buruk dan cacian musuh.
Riwayat al-Bukhari (6347) dan Muslim (2707)
Doa berlindung dari hati resah dan gelisah
اللَّهُمَّ اِنِّي أَعُوْذُبِكَ مِنَ الْهَمِّ وَالْحَزَنِ، وَأَعُوْذُبِكَ مِنَ الْعَجْزِ وَالْكَسَلِ، وَأَعُوْذُبِكَ مِنَ الْجُبْنِ وَالبُخْلِ، وَأَعُوْذُبِكَ مِنْ غَلَبَةِ الدَّيْنِ وَقَهْرِ الرِّجَالِ.
Maksudnya
: “Ya Allah, aku berlindung kepada-Mu dari keluh kesah dan dukacita, aku berlindung kepada-Mu dari kelemahan dan kemalasan, aku berlindung kepada-Mu dari rasa pengecut dan bakhil, dan aku berlindung kepada-Mu dari bebanan hutang dan penindasan.”
Riwayat al-Bukhari (6369), Abu Daud (1555), al-Tirmizi (3484), al-Nasa’ie (5449) dan al-Baihaqi dalam
al-Da’awat al-Kabir
(305)
Doa mohon keampunan
اللَّهمَّ إنِّي ظَلَـمْتُ نَفْسِـي ظُلْمـاً كَثـيراً وَلَا يَغْـفِرُ الذُّنـُوبَ إِلاَّ أَنْتَ، فَاغْـفِرْ لِي مَغْـفِرَةً مِنْ عِنْـدِكَ وَارْحَمْـنِي، إِنَّكَ أَنْتَ الغَـفُورُ الرَّحِـيمُ
Maksudnya:
“Ya Allah! Sungguh aku telah menzalimi diriku sendiri dengan kezaliman yang banyak, sedangkan tidak ada yang dapat mengampuni dosa-dosa kecuali Engkau. Maka, ampunilah aku dengan suatu pengampunan dari sisi-Mu, dan rahmatilah aku. Sesungguhnya Engkau Maha Pengampun lagi Maha Penyayang.”
Riwayat al-Bukhari (7387) dan Muslim (2705)
Kami nyatakan juga beberapa ayat-ayat al-Quran berkenaan syifa:
Antaranya: Firman Allah SWT:
وَنُنَزِّلُ مِنَ الْقُرْاٰنِ مَا هُوَ شِفَاۤءٌ وَّرَحْمَةٌ لِّلْمُؤْمِنِيْنَۙ
Maksudnya:
“Dan Kami turunkan dari Al-Qur’an (sesuatu) yang menjadi penawar dan rahmat bagi orang yang beriman..”
Surah al-Isra’ (82)
Firman Allah SWT:
وَاِذَا مَرِضْتُ فَهُوَ يَشْفِيْنِ
Maksudnya:
“Dan apabila aku sakit, Dialah yang menyembuhkan aku.”
Surah asy-Syu’ara’ (80)

Firman Allah SWT:
لَوْ اَنْزَلْنَا هٰذَا الْقُرْاٰنَ عَلٰى جَبَلٍ لَّرَاَيْتَهٗ خَاشِعًا مُّتَصَدِّعًا مِّنْ خَشْيَةِ اللّٰهِ ۗوَتِلْكَ الْاَمْثَالُ نَضْرِبُهَا لِلنَّاسِ لَعَلَّهُمْ يَتَفَكَّرُوْنَ (21) هُوَ اللّٰهُ الَّذِيْ لَآ اِلٰهَ اِلَّا هُوَۚ عَالِمُ الْغَيْبِ وَالشَّهَادَةِۚ هُوَ الرَّحْمٰنُ الرَّحِيْمُ (22) هُوَ اللّٰهُ الَّذِيْ لَآ اِلٰهَ اِلَّا هُوَ ۚ اَلْمَلِكُ الْقُدُّوْسُ السَّلٰمُ الْمُؤْمِنُ الْمُهَيْمِنُ الْعَزِيْزُ الْجَبَّارُ الْمُتَكَبِّرُۗ سُبْحٰنَ اللّٰهِ عَمَّا يُشْرِكُوْنَ (23) هُوَ اللّٰهُ الْخَالِقُ الْبَارِئُ الْمُصَوِّرُ لَهُ الْاَسْمَاۤءُ الْحُسْنٰىۗ يُسَبِّحُ لَهٗ مَا فِى السَّمٰوٰتِ وَالْاَرْضِۚ وَهُوَ الْعَزِيْزُ الْحَكِيْمُ (24)
Maksudnya:
Sekiranya Kami turunkan Al-Quran ini ke atas sebuah gunung, nescaya engkau melihat gunung itu khusyuk serta pecah belah kerana takut kepada Allah. Dan (ingatlah), misal-misal perbandingan ini Kami kemukakan kepada umat manusia, supaya mereka memikirkannya. Dia lah Allah, yang tidak ada Tuhan melainkan Dia; Yang Mengetahui perkara yang ghaib dan yang nyata; Dia lah Yang Maha Pemurah, lagi Maha Mengasihani. Dia lah Allah, yang tidak ada Tuhan melainkan Dia; Yang Menguasai (sekalian alam); Yang Maha Suci; Yang Maha Selamat Sejahtera (dari segala kekurangan); Yang Maha Melimpahkan Keamanan; Yang Maha Pengawal serta Pengawas; Yang Maha Kuasa; Yang Maha Kuat (menundukkan segala-galanya); Yang Melengkapi segala KebesaranNya. Maha Suci Allah dari segala yang mereka sekutukan denganNya. Dia lah Allah, Yang Menciptakan sekalian makhluk; Yang Mengadakan (dari tiada kepada ada); Yang Membentuk rupa (makhluk-makhlukNya menurut yang dikehendakiNya); bagiNyalah nama-nama yang sebaik-baiknya dan semulia-mulianya; bertasbih kepadaNya segala yang ada di langit dan di bumi; dan Dia lah Yang tiada bandingNya, lagi Maha Bijaksana.
Surah al-Hasyr (21-24)

Kesimpulan
Zikir merupakan satu ibadat yang amat dituntut kerana dengannya seseorang itu akan lebih mengingati Allah SWT. Hanya dengan mengingati Allah, hati kita akan tenang. Kami juga mengesyorkan kepada saudara untuk perbanyakkan bersedekah kerana antara fadhilat bersedekah adalah mengangkat musibah. Akhir kalam, semoga saudara diberi kesembuhan atas penyakit yang ditimpa dan dikurniakan kesihatan yang baik seperti sediakala. Kami sudahi dengan doa:
اللَّهمَّ إنِّي أَعُوذُ بِكَ مِنَ البَرَصِ والجُنُونِ وَالجُذَامِ وَمِنْ سَيِّئِ الأَسْقَامِ
Maksudnya:
“Ya Allah, aku berlindung dengan-Mu daripada penyakit sopak, gila, kusta dan penyakit-penyakit yang buruk.”
Bertarikh: 23 Mei 2023 bersamaan 3 Zulkaedah 1444H